Drama u avionu Aeroflota, prijavljena bomba\nIzvor: B92, 07.Dec.2018, 09:10\nRuska policija primila je anoniman poziv u kojem je rečeno da se u avionu kompanije Aeroflot koji leti ka Irkutsku nalazi bomba, saopštili su zvaničnici za Taš.\nPolicija je, međutim, nakon pretrage aviona koji je iz Moskve leteo u Irkutsk utvrdila da se bomba ne nalazi u avionu.\n"Policija je primila prijavu o bombi u vreme kada se avion približavao Irkutsku. Odlučeno je da avion treba da sleti na gradski aerodrom i da bude istražen. Nakon sletanja, svi putnici >> Pročitaj celu vest na sajtu B92 << su brzo evakuisani iz letelice, a nije pronađena nikakva bomba", kazao je neimenovani zvaničnik policije.\nPrema rečima policijskog izvora, 119 putnika je bilo ukrcano na avion i šest članova posade.\n"Preliminarna istraga o lažnoj dojavi o bombi je pokrenuta", kazao je izvor ruske agencije.\nLažna dojava o bombi prizemljila avion\nRuska policija primila je anoniman poziv u kojem je rečeno da se u avionu kompanije Aeroflot koji leti ka Irkutsku nalazi bomba, saopštili su zvaničnici...Policija je, međutim, nakon pretrage aviona koji je iz Moskve leteo u Irkutsk utvrdila da se bomba ne nalazi u avionu..."Policija je primila prijavu...


Građani se izjasnili o radu domaćih političara: Alen Šeranić dobio najveću ocjenu – Novosti Plus\nPoslednje vijesti Republika Srpska ZANIMLJIVO\nGrađani se izjasnili o radu domaćih političara: Alen Šeranić dobio najveću ocjenu\n4 Juna, 2020 4 Juna, 2020 Dragana Morača\t0 Comments\nAgencija PRIME Communications je za potrebe vlastitih istraživačkih projekata u maju 2020. godine sprovela istraživanje stavova građana Republike Srpske. U istraživanju je učestvovalo 1000 ispitanika, a primijenjena je CATI tehnika, na osnovu unaprijed pripremljenog upitnika. Populacija je definisana kao opšta populacija Republike Srpske, starija od 18 godina.\nKada pogledamo prosječne ocjene rada domaćih političara vidimo da je najveću ocjenu dobio ministar Alen Šerenić (4), a slijede premijer Radovan Višković (3,10), Željka Cvijanović (3,02) i Mirko Šarović (2,53). U istraživanju su testirani i rejtinzi lidera političkih partija, ministara, direktora zdravstvenih ustanova, narodnih poslanika, opredijeljenost za glasanje, gledanost TV stanica, stepen zadovoljstva online nastavom tokom pandemije i druge teme.\n← Česma: Počela gradnja vodovodne mreže za više dijelove naselja\nISTOČNO SARAJEVO DOBIJA NOVI TURISTIČKI KOMPLEKS →\nHUMANOST NA DJELU: “SANA LINEA” DONIRA 10.000 ZAŠTITNIH MASKI\nNa Tjentištu će u petak biti otvoren Centar za naučno istraživanje i ekologiju\nOtvoren novoizgrađeni dio vrtića “Kolibri” sa 170 mjesta


Oznake: Izetbegović - informativa.ba\n24. Mar. 2017 u 14:34 Izetbegović primio predstavnike 26 udruženja žrtava rata\nČlan Predsjedništva Bosne i Hercegovine Bakir Izetbegović primio je predstavnike 26 udruženja žrtava rata. Povod je odbijanje zahtjeva za reviziju presude Međunarodnog suda pravde po tužbi BiH protiv Srbije za genocid, saopćeno\n17. Feb. 2017 u 17:33 Izetbegović: Bezrezervna podrška Softiću BiH ide u reviziju presude\nČlan Predsjedništva Bosne i Hercegovine Bakir Izetbegović izjavio je večeras da će BiH podnijeti zahtjev za pokretanje revizije presude po tužbi BiH protiv Srbije pred Međunarodnim sudom pravde u Haagu. Izetbegović\n09. Feb. 2017 u 17:30 Ivanić i Izetbegović: Raditi na pozitivnim inicijativama\nPredsjedavajući i član Predsjedništva Bosne i Hercegovine Mladen Ivanić i Bakir Izetbegović razgovarali su s članovima Parlamenta Republike Francuske Pierre-Yvesom Le Borganom i Jean-Claudom Mignonom i ambasadoricom Francuske u BiH\n29. Dec. 2016 u 21:25 Izetbegović primio delegaciju iz Željeznog Polja\nČlan Predsjedništva BiH Bakir Izetbegović primio je delegaciju iz Željeznog Polja. Sastanku su prisustvovali ministar za rad, socijalnu politiku i izbjeglice u Vladi ZDK-a Nurdžehan Šahinović, predsjednik Općinskog vijeća Žepča Muhamed\n02. Nov. 2016 u 20:27 Izetbegović primio šefa delegacije EU u BiH Wigemarka\nPredsjedavajući Predsjedništva Bosne i Hercegovine Bakir Izetbegović primio šefa delegacije EU u BiH, ambasadora Lars-Gunnara Wigemarka. Tema razgovora bili su predstojeći koraci u procesu evropskih integracija BiH, kao i aktuelna politička\n16. May. 2016 u 13:55 Članovi Predsjedništva BiH primili predsjednika Hrvatskog sabora\nPredsjedavajući Predsjedništva BiH Bakir Izetbegović i član Predsjedništva BiH Dragan Čović primili su predsjednika Hrvatskog sabora Željka Reinera. U delegaciji Hrvatskog sabora su bili i predsjednik Kluba poslanika HDZ-a Ivan Šuker,\n09. May. 2016 u 17:40 Izetbegović primio ambasadora Republike Bugarske u BiH\nPredsjedavajući Predsjedništva Bosne i Hercegovine Bakir Izetbegović primio je danas ambasadora Republike Bugarske u BiH Angela Alexandrova Angelova. Angelov je Izetbegoviću uputio poziv da prisustvuje summitu šefova država i vlada zemalja\n09. May. 2016 u 14:50 Izetbegović čestitao Dan Evrope i Dan pobjede nad fašizmom\nPredsjedavajući Predsjedništva BiH Bakir Izetbegović uputio je čestitku povodom 9. maja - Dana Evrope i Dana pobjede nad fašizmom. Podsjetio je da su na ovaj dan 1945. narodi Evrope, uz pomoć


Održana 43. redovna sjednica Federalnog štaba civilne zaštite | Federalna uprava civilne zaštite\nNa današnjoj 43. redovnoj sjednici Federalnog štaba civilne zaštite (FŠCZ), kojom je predsjedavala zapovjednica Jelka Milićević, Izvještaj o radu Federalne komisije za procjenu štete ocijenjen je pozitivno kao i prijedlog Programa aktivnosti FŠCZ u 2021. godini.\nUsvojen je Plan korištenja sredstava posebne naknade za zaštitu od prirodnih i drugih nesreća u 2021. godini i Prijedlog Odluke o realizaciji finansijskog plana FŠCZ u 2021. godini. U okviru obilježavanja Dana civilne zaštite Federacije BiH u 2021. godini, usvojena je Odluka o dodjeli priznanja i nagrada civilne zaštite pojedincima i kolektivima za 2020. godinu. Članovi FŠCZ upoznati su i sa Planom stručnog osposobljavanja i obučavanja za zaštitu i spašavanje u 2021. godini.\nU sjedištu Federalne uprave civilne zaštite (FUCZ) u Sarajevu danas (23.02.2021. godine) je održana 43. redovna sjednica Federalnog štaba civilne zaštite (FŠCZ) kojom je predsjedavala zapovjednica Jelka Milićević.\nNa današnjoj sjednici FŠCZ Izvještaj o radu Federalne komisije za procjenu štete ocijenjen je pozitivno kao i prijedlog Programa aktivnosti FŠCZ u 2021. godini.\nČlanovi FŠCZ upoznati su sa Planom stručnog osposobljavanja i obučavanja za zaštitu i spašavanje u 2021. godini. Usvojen je i Plan korištenja sredstava posebne naknade za zaštitu od prirodnih i drugih nesreća u 2021. godini i Prijedlog Odluke o realizaciji finansijskog plana FŠCZ u 2021. godini.\nU okviru tačke o obilježavanju Dana civilne zaštite Federacije BiH u 2021. godini, usvojena je Odluka o dodjeli priznanja i nagrada civilne zaštite pojedincima i kolektivima i Odluka o finansiranju svečanog obilježavanja 1. marta – Dana civilne zaštite.\n« Sažetak redovnog izvještaja o stanju u Federaciji BiH, za dane 22./23.02.2021.godine, do 10:00 sati.-\tSažetak redovnog izvještaja o stanju u Federaciji BiH, za dane 23./24.02.2021.godine, do 10:00 sati.- »


Institucije u lancu identifikacionih dokumenata funkcionišu - Klix.ba\nEvropska komisija Institucije u lancu identifikacionih dokumenata funkcionišu\nInstitucije u lancu identifikacionih dokumenata funkcionišu\n10.12.2009. u 14:14\nEkspertska misija Evropske komisije, koja danas završava obilazak institucija nadležnih za izdavanje identifikacionih dokumenata u BiH, uvjerila se u funkcionalnost sistema izdavanja identifikacionih dokumenata i saradnju institucija koje učestvuju u lancu identiteta u BiH, saopštila je Agencija za identifikacione doklumente, evidenciju i razmjenu podataka BiH /IDDEEA/.\nStručnjaci Evropske komisije u protekla tri dana obišli su MUP-ove i matične urede nadležne za izdavanje identifikacionih dokumenata s ciljem da se uvjere da li službenici nadležni za izdavanje dokumenata svoje obaveze vrše u skladu sa zakonom i kako primjenjuju određene procedure i propise prilikom izdavanja dokumenata.\nMetodom slučajnog uzorka odabrani su MUP Kantona Sarajevo, Policijska uprava Konjic, MUP Republike Srpske (RS) - CJB Banjaluka i Policijska stanica Ljubinje, te matični uredi u Konjicu, Ljubinju, Kneževu, Banjaluci i sarajevskoj opštini Centar.\nEksperti Evropske komisije posjetili su i Ministarstvo pravde Federacije BiH i Minstarstvo uprave i lokalne samouprave RS i Agenciju IDDEEA, a sada se očekuje konačan izvještaj o ispunjenosti uslova za liberalizaciju viznog režima iz bloka jedan Mape puta koji se tiče bezbjednosti dokumenata.\nDirektor IDDEEA Siniša Macan prije posjete izrazio je očekivanje da će se članovi ekspertske grupe Evropske komisije uvjeriti da svi organi i institucije u BiH zaduženi za izdavanje identifikacionih dokumenata rade svoj posao u skladu sa propisima.\n"Što se tiče same vizne liberalizacije, nakon ovog procesa BiH će dobiti konačnu ocjenu o ispunjenosti uslova iz bloka jedan. Vjerovatno eksperti Evropske komisije više neće dolaziti zbog toga i dalje će biti sve stvar politike", naveo je Macan.\nprije 10h 23m 280\nprije 17h 2m 79\nprije 12h 29m 65\nprije 14h 44m 243\nprije 10h 7m 140


Poseta Vašingtonu unapredila odnose SAD i Srbije\nPremijer Srbije Aleksandar Vučić i ambasador Sjedinjenih Američkih Država u Beogradu Majkl Kirbi ocenili su prilikom današnjeg susreta da je poseta premijera Vučića Vašingtonu bila veoma uspešna i da je značajno doprinela unapređenju bilateralnih odnosa dveju zemalja.\n„SAD su pokazale poštovanje prema Srbiji“, rekao je srpski premijer, a navedeno je u saopštenju iz Vučićevog kabineta.\nAmbasador Kirbi je, kao rezultat posete, istakao prvenstveno veću zainteresovanost američkih kompanija za investicije na srpskom tržištu. On je naglasio da je, posle premijerovih razgovora u Vašingtonu, jasan stav američke administracije da podržava evropski put Srbije i da će SAD ohrabriti Evropsku uniju da otvori prva poglavlja u pregovorima sa Srbijom.\nPremijer Vučić i ambasador Kirbi razgovarali su i o napretku dijaloga Beograda i Prištine, uoči nove runde dijaloga 23. juna u Briselu i razmotrili situaciju u regionu.\n„Srbija ostaje posvećena održavanju stabilnosti i bezbednosti u regionu“, naglasio je srpski premijer.\n11.06.2015 u 20:19 / Odgovori\nMožeš misliti, sad će da nam svane…


Sazvana Prva sednica Prvog redovnog zasedanja Narodne skupštine Republike Srbije u 2010. godini\nPredsednica Narodne skupštine Republike Srbije prof. dr Slavica Đukić-Dejanović sazvala je Prvu sednicu Prvog redovnog zasedanja Narodne skupštine Republike Srbije u 2010. godini, za utorak, 2. mart 2010. godine, sa početkom u 10,00 časova.\nSazvano Prvo vanredno zasedanje Narodne skupštine Republike Srbije u 2010. godini\nPredsednica Narodne skupštine Republike Srbije prof. dr Slavica Đukić-Dejanović sazvala je Prvo vanredno zasedanje Narodne skupštine Republike Srbije u 2010. godini za utorak, 23. februar 2010. godine, sa početkom u 10,00 časova.\nPetak, 29. januar 2010.\nPredstavljen rad i poslovanje Narodne skupštine u 2009. godini\nSekretar Narodne skupštine Veljko Odalović predstavio je javnosti rad i poslovanje Narodne skupštine Republike Srbije u 2009. godini.\nČlanovi Radne grupe za prava deteta uručili novogodišnje paketiće deci vrtića „Pčelica“ u Beogradu\nČlanovi Radne grupe za prava deteta uručili su danas u 13 časova novogodišnje paketiće deci vrtića „Pčelica“ u sklopu predškolske ustanove „11. april“, koja primenjuje inkluzivni program dece sa smetnjama u razvoju u okviru redovnog programa vrtića.\nPetak, 18. decembar 2009.\nSazvana Sedma sednica Drugog redovnog zasedanja Narodne skupštine Republike Srbije u 2009. godini\nPredsednica Narodne skupštine Republike Srbije prof. dr Slavica Đukić-Dejanović sazvala je Sedmu sednicu Drugog redovnog zasedanja Narodne skupštine Republike Srbije u 2009. godini, za ponedeljak, 21. decembar 2009. godine, sa početkom u 14,00 časova.\nDelegacija Odbora za evropske integracije na Trećem interparlamentarnom sastanku u Strazburu\nU Strazburu se 16. i 17. decembra 2009. godine održava Treći interparlamentarni sastanak između Delegacije Odbora za evropske integracije Narodne skupštine Republike Srbije i Delegacije za Jugoistočnu Evropu Evropskog parlamenta.\nPredsednica Narodne skupštine sazvala komemorativni skup povodom smrti narodnog poslanika Nandora Maracija\nPredsednica Narodne skupštine Republike Srbije prof. dr Slavica Đukić-Dejanović izrazila je, u ime narodnih poslanika, saučešće porodici preminulog Nandor Maracija narodnog poslanika grupe Za evropsku Srbiju i člana Demokratske stranke.\nPonedeljak, 7. decembar 2009.\nSazvana Šesta sednica Drugog redovnog zasedanja Narodne skupštine Republike Srbije u 2009. godini\nPredsednica Narodne skupštine Republike Srbije prof. dr Slavica Đukić-Dejanović sazvala je Šestu sednicu Drugog redovnog zasedanja Narodne skupštine Republike Srbije u 2009. godini za petak, 11. decembar 2009. godine, sa početkom u 16,00 časova.\nPetak, 4. decembar 2009.\nSazvana Treća posebna sednica Narodne skupštine Republike Srbije u 2009. godini\nPredsednica Narodne skupštine Republike Srbije prof. dr Slavica Đukić-Dejanović sazvala je Treću posebnu sednicu Narodne skupštine Republike Srbije u 2009. godini za utorak, 8. decembar 2009. godine, sa početkom u 12,00 časova.\nSazvana Peta sednica Drugog redovnog zasedanja Narodne skupštine Republike Srbije u 2009.godini\nPredsednica Narodne skupštine Republike Srbije prof. dr Slavica Đukić-Dejanović sazvala je Petu sednicu Drugog redovnog zasedanja Narodne skupštine Republike Srbije u 2009. godini za ponedeljak, 30. novembar 2009. godine, sa početkom u 14 časova.


Denver izgubio više od utakmice - BasketballSphere\nNije to bila najsjajnija utakmica Nikole Jokića koji van linije za tri poena šutirao 6-0, delom zbogodbrane Hornetsa, delom zbog činjenice da, jednostavno, lopta nije htela uobruč. Međutim, Denver je uspeo da preživi to što je najbolji igrač stao na “samo”16 poena, 11 skokova i šest asistencija (kako bi bilo da nije “zaustavljen”).\nPribližili su se Nagetsi na samo tri poena zaostatka upravo na krilima srpskog asa, ali je tada Toni Parker preuzeo kontrolu, pokazaoda u njemu još živi isti onaj pobednik na čijim prstima je šampionsko prstenje.Pogodio je ključne šuteve i doneo pobedu Šarlotu prekinuvši pobednički niz Denvera.\nMeđutim, ono što u ovom trenutku verovatno više brine ekipuiz Kolorada jeste povreda Pola Milsepakoji je morao da napusti igru zbog slomljenog palca na nozi. Glavni defanzivacekipe i najiskusniji igrač, sigurno će nedostajati mnogo Denveru, koliko godmorao da odsustvuje. Podsetimo, Nagetsi su već bez dvojice startera – Vila Bartona i Gerija Herisa, kao i bez dva letošnja pojačanja – Ajzeje Tomasa i Majkla Portera Juniora.


Izvor: Radio Televizija Vojvodine, 13.Jun.2019, 12:42\nSkupštinski odbor za finansije, republički budžet i kontrolu trošenja javnih sredstava usvojio je danas izveštaj o radu Agencije za borbu protiv korupcije za 2018.godinu, a direktor Agencije Dragan Sikimić je kazao da je budžet za ovu godinu veći u odnosu na prethodnu za oko 18 miliona dinara.\nSikimić je na sednici Odbora naveo i da je Agencija dobila dopis Ministarstva finansija kojim se potvrđuje da će to telo imati 49 novih zaposlenih, što će, kaže, doprineti efikasnijem >> Pročitaj celu vest na sajtu Radio Televizija Vojvodine << radu.\n"Zadovoljni smo sredstvima koja su opredeljena za ovu godinu", istakao je Sikimić.\nOn je dodao da je Agencija u prethodnom periodu kontrolisala narodne poslanike, ali i druge funkcionere, tužioce, sudije, te da će sada prioritet biti javna preduzeća.\nNavodeći da je krajem 2017.godine antikorupcijsko telo Saveta Evrope (GREKO) Srbiji dalo negativnu ocenu, Sikimić je kazao da je nakon godinu rada svih relevantnih organa uključujući Agenciju i Ministarstvo pravde takva ocena ukinuta.\n"U martu ove godine je ukinuta ocena - globalno nezadovoljavajući, čime smo ušli u krug civilizovanih zemalja koje nemaju posebno negativnu ocenu već smo u standardnom režimu. To je uspeh svih institucija i organa koje su sprovele preporuke, jer se GREKO ne bavi percepcijom", rekao je Sikimić.\nPoslanik Srpske radikalne stranke (SRS) Miljan Damjanović zatražio je izveštaj o stanju u društvu kada je reč o korupciji, navodeći da na to, iako se ne zalaže za ulazak Srbije u EU, ukazuje i izveštaj Evropske komisije.\nOn je ukazao na nekoliko nelogičnosti, da na primer, direktori nekih javnih preduzeća imaju veće plate od državnog vrha, a da male plate, napominje, mogu dovesti do korupcije.\nDamjanović je govoreći o mogućoj korupciji pomenuo i opštinu Voždovac, rekavši da je za vreme vlasti DS, ta opština "pokrila više od milijardu dinara tuđih troškova".\nKaže da su u to vreme investitori dobijali dozvole za gradnju, ali da recimo nisu uplaćivali određena sredstva Direkciji, pa je to preduzeće sa njima sklapalo ugovore da neophodne iznose isplaćuju u 60 rata, od kojih oni isplate jednu, pa kada završe zgradu ugase firme, a dugove preuzme opština.\nVeruje da postoji mogućnost da je "neko za to uzeo novac", te dodaje da na toj opštini ima preko 150 "takvih objekata".\nRTS: Usvojen izveštaj Agencije za borbu protiv korupcije


Engleska odložila otvaranje koje je najavila za 21. jun: Džonson bi uskoro trebalo da saopšti odluku - Telegraf.rs\n14/06/21 | 07:47 ≫ 08:04\nPremijer Boris Džonson sprema se da danas objavi da se "dan slobode" u Engleskoj odlaže najmanje za dve do četiri nedelje, Delta soj virusa zarazniji i otporniji na vakcinu.\nViše od 90 odsto zaraženih poslednjih dana u Engleskoj imaju upravo tu varijantu virusa, a zdravstvene radnike brine što je ovaj soj virusa delimično otporan na vakcinu, najmanje 40 odsto je zarazniji od ranijih sojeva i mogao bi u bolnicu da pošalje dvostruko više zaraženih.\nDžonson i članovi njegovog kabineta trebalo je u nedelju da donesu konačnu odluku, odmah po okončanju G-7 samita u Kornvolu u Engleskoj.\nPremijer putuje na NATO samit u Briselu u ponedeljak pre nego što se vrati u rezidenciju da objavi vesti naciji.\nSvako odlaganje razgneviće protivnike oštrih mera i radikalnije konzervativce koji se brinu da bi to moglo imati dramatičan uticaj na turizam i industriju usluga na samom početku letnje sezone.\nOni misle da vlada nikada neće imati dovoljno hrabrosti da sasvim ukine mere. U nedelju je premijer Boris Džonson izbegao da odgovori na pitanje novinara da li bi mere mogle da se produže i na duže od četiri nedelje.\nZdravstveni radnici smatraju da bi, ako dobiju još dve do četiri nedelje vremena, stigli da vakcinišu dovoljno ljudi da bi sprečili masovnije širenje, odnosno novi talas virusa.\nVelika Britanija je jedna od zemalja sa najvećim procentom vakcinisanih građana, dve trećine je primio barem jednu, a 44 odsto obe doze vakcine.


RTCG - Radio Televizija Crne Gore - Nacionalni javni servis :: Politika :: Bez istopolnih zajednica nema zatvaranja poglavlja 23\nZENKA U SKUPŠTINI 04. 04. 2019. 13:29 >> 13:36 4\nZENKA U SKUPŠTINI\nBez istopolnih zajednica nema zatvaranja poglavlja 23\nCrna Gora neće moći da zatvori poglavlje 23 ukoliko ne usvoji zakon o životnom partnerstvu lica istog pola, kazao je ministar za ljudska i manjinska prava Mehmed Zenka u Skupštini.\nZenka je podsjetio da je usvajanje ovog zakona preduslov našeg evropskog puta.\nOn je kazao da se dičimo otvaranjem velikog dijela poglavlja i zatvaranjem, i da smo lideri u regionu. Što se tiče poglavlja 23, Zenka je rekao da hoće da kaže iskreno.\n"Ako hoćemo ka Evropi, ovo vam je Evropa. Nema zatvaranje poglavlja 23 bez usvajanja ovog zakona" poručio je Zenka.\nI dok iz DF-a ocjenjuju da se ovim zakonom napada porodica kao osnovna ćelija društva, iz DPS-a ističu da je riječ o civilizacijskom iskoraku i doprinosu borbi protiv diskriminacije.\n"Bez obzira što se ovo pitanje u javnosti predstavlja kao evropsko pitanje, ne, ovo je pitanje civilizacijskog odnosa prema drugačijem. Čulo se ranije - da je Bog htio svorio bi Adama i Stevu, a ne Adama i Evu. Tačno je, ali je stvorio i Stevu. Taj Steva je božije dijete i ako pođemo od toga nećemo pogriješiti" rekao je Predrag Sekulić iz DPS.\nJovan Vučurović iz DF je istakao da je ovaj zakon usmjeren na biološko uništavanje Crne Gore.\n"Da nije podrška natalitetu što će Steva i Steva ili Ana i Ana da se uzmu. Ovo je svakako jedan od zakona koji određuje gdje će krenuti Crna Gora. Da li će u besmisao i sram, poštovani građani" zapiato je poslanik DF.\nIstopolni brakovi Mehmed Zenka Skupština CG


Đorđević: Cilj izjednačenje minimalne plate i minimalne potrošačke korpe\n► Đorđević: Cilj izjednačenje minimalne plate i minimalne potrošačke korpe\nMinistar za rad, zapošljavanje, boračka i socijalna pitanja Zoran Đorđević izjavio je večeras da će glavni zadatak aktuelne vlade biti da se cena minimalne potrošačke korpe izjednači za minimalnom cenom rada i dodao da standard radnika u Srbiji možda nije visok ali da je znatno viši nego što je bio ranije.\nU intervjuu za Radio-televiziju Srbije, Đorđević je rekao da je mininalna zarada od 2009. do 2012. godine rasla stopom od dva odsto godišnje a da je poslednjih sedam godina, do danas, povećana za ukupno 42 odsto, što ukazuje na očigledan napredak.\nGovoreći o činjenici da su prošle godine u Srbiji na radnom mestu poginula 53 radnika, Đorđević je rekao da je ova godina proglašena godinom zaštite i bezbednosti na radu, kao i da je pokrenut projekat "Reci ne radu na crno".\n"Na svaku prijavu smo reagovali i imali smo 27 odsto više inspekcijskih nadzora nego prošle godine, a i ta godina je bila rekordna. Imamo manje zatečenih ljudi koji rade na crno", rekao je on.\nĐorđević: Braćo iz Španije srpski narod je uz vas\nMinistar za rad, zapošljavanje, boračka i socijalna pitanja Zoran Đordević upisao se danas u Knjigu žalosti u ambasadi Španije povodom terorističkih napada koji su se dogodili u toj zemlji.


Dan online - Podgoricom: Od gimnazije do frizera - 2019-06-18\nPodgoricom MINISTAR PROSVJETE, PREDSJEDNICA OPŠTINE GOLUBOVCI I DIREKTOR UPRAVE JAVNIH RADOVA OBIŠLI SREDNJU MJEŠOVITU ŠKOLU U GOLUBOVCIMA\nObilazak nove obrazovne ustanove Od gimnazije do frizera Objekat se sastoji od četiri lamele u kojima je smješteno 12 učionica, nekoliko laboratorija, kabineta i radionica, biblioteke sa čitaonicom i fiskulturna sala od oko 480 mjesta, kaže Šehović\nSrednja mješovita škole u Golubovcima, čija je gradnja koštala preko 4,5 miliona eura, biće u funkciji od septembra, a na teritoriji Podgorice planirano je još deset škola i vrtića, najavio je Damir Šehović, ministar prosvjete. On je juče obišao školu sa Rešadom Nuhodžićem, direktorom Uprave javnih radova i Tanjom Stajović, predsjednicom Opštine Golubovci.Šehović je kazao da je riječ o jednom od najvećih objekata u Crnoj Gori, koji se prostire na 5,5 hiljada kvadrata i namijenjen je za nastavni proces 750 učenika.\n– Objekat se sastoji od četiri lamele u kojima je smješteno 12 učionica, te nekoliko laboratorija, kabineta i radionica, biblioteke sa čitaonicom, prostorije za upravu, nastavnike i ostalo osoblje, kao i fiskulturna sala od oko 480 mjesta – rekao je Šehović.\nOn je najavio da će se učenici obrazovati četvorogodišnji program - opšti smjer gimnazije, ekonomski tehničar i poljoprivredni tehničar, kao i trogodišnje programe – kuvar, konobar i frizer. Ministar najavljuje da će nastava biti zastupljena kvalitetnim kadrom. Šehović je uvjeren da će upis biti na očekivanom nivou, te da će interesovanje učenika biti veliko, posebno za stručna zanimanja.\nTanja Stajović je rekla da je izgradnjom ovog objekta Zeta dobila modernu obrazovnu ustanovu, čime će biti značajno olakšano školovanje djece iz ovog kraja. Stajović je istakla da će savremena školska sportska dvorana riješiti višedecenijski problem sportskih klubova iz ove opštine i biti centar sportskih dešavanja.\nOpština Golubovci je privela kraju izgradnju pristupne saobraćajnice, što je bila njena obaveza u realizaciji ovog projekta. Rešad Nuhodžić je kazao da će ovaj objekat služiti na ponos ne samo građanima Golubovaca, već i cijeloj Crnoj Gori, jer je jedan od najljepših i najkvalitetnijih obrazovnih objekata u zemlji. On je istakao da su ispunjeni svi građevinski standardi, o čemu govore savremeno opremljeni kabineti i učionice, kao i reprezentativna fiskulturna sala.\nVrtići na Zlatici i Tuškom putu\nMinistar prosvjete podsjetio je da posvećeno rade na realizaciji 38 kapitalnih projekata iz oblasti obrazovanja, od čega je čak 10 planirano na teritoriji Glavnog grada. On je najavio da se za školu u Tološima i Siti kvartu u narednom periodu raspisuje konkurs za idejno rješenje, a planirane su škole na Zabjelu, Karabuškom polju i podgorička gimnazija, te da su sve ušle u kapitalni budžet. Šehović je rekao da će, ukoliko procedure budu tekle po planu, do kraja godine početi izgradnja vrtića u Bloku šest, a osim tog vrtića planirana je gradnja vrtića na Zlatici, Starom aerodromu, Tuškom putu i Siti kvartu.\nVrtić na Zlatici i Tuškom putu


VUČIĆ: Srbija dobija tri milijarde kredita od Emirata\nVUČIĆ: Srbija dobija tri milijarde kredita od Emirata\nPrvi potpredsednik Vlade Srbije Aleksandar Vučić rekao je u četvrtak uveče da je nedavno u Škotskoj zamolio šeika Muhameda Bin Zajeda da Ujedinjeni Arapski Emirati Srbiji daju dve ili tri milijarde dolara po najnižoj kamatnoj stopi, na 20 ili 30 godina.\n„To bi bio gotovo poklon za ovu zemlju. Mi bismo delom tog novca vratili najteže kredite koji nas opterećuju. Istovremeno bismo rasteretili nivo javnog duga, što mislim da bi MMF podržao, a ostatak novca bismo na različite načine ubrizgali u privredu. Posle toga će biti jasno da je Srbija opstala i krenula napred“, rekao je Vučić za RTS.\n„To bi nam omogućilo pravljenje aranžmana sa MMF-om, popravljanje slike srpske ekonomije u svetu, da do kraja godine postanemo član i Svetske trgovinske organizacije, i mislim da bismo već na proleće imali povoljniji ekonomski ambijent“, istakao je Vučić.\n„Ja znam koliko su oni posvećeni prijatelji i da to ima veze da njihovim ličnim odnosom, što je mnogo drugačije nego kod nas ili na zapadu. A naše je da ne bacimo to u bunar“, porucio je Vučić.\n„Zato moramo da idemo u reforme“, naglasio je Vučić i dodao da će ova vlada pokušati da zaposli ljude, pre svega pozitivnim promenama na svim poljima, od promena zakona o planiranju i izgradnji, zakona o radu do promene poreskih stopa i stvaranja boljeg poslovnog okruženja, ali ne na štetu socijalno najugroženijih, za koje će biti donete posebne mere.\nKada je reč o eventualnoj prodaji „Telekoma Srbija“, o čemu domaći mediji uveliko spekulišu, Vučić je rekao „da znamo kako ćemo upotrebiti novac od Telekoma, mi bismo ga prodali“, ali nije precizirao da li vlada ima u planu takvu opciju.\nVučić je skrenuo pažnju i da „siva“ ekonomija učestvuje u domaćoj privredi sa oko 35 odsto u prihodima, dok je u razvijenim zemljama taj udeo do 15 odsto i upozorio da se taj udeo mora smanjiti.“Ljudi u Srbiji moraju da razumeju da ćemo ući u težak period iz koga ćemo izaći mnogo jači“, poručio je Vučić i naglasio da ova vlada mora u Srbiji da napravi zdravu i jaku privredu i zdrav i jak i održiv penzioni sistem.\n„Nesumnjivo ćemo morati da napravimo bolji bizins ambijent za ulaganje, a to znači da se ne čeka dugo na dozvolu, to znači novi zakon o radu i razgovaracu sa sindikatima u ponedeljak“, najavio je Vučić i objasnio da vlada to mora da učini, ne zato što nas neko tera, već zato što je to uslov opstanka Srbije.\nVučić je rekao i da je potrebno uspostaviti zdrav sistem koji ce moci da zaraduje, „sistem iz koga cemo iz ‘Jata’ (Er Srbija) da izvlačimo za poreze, i u kome ce ‘Jat’ da zarađuje, a ne da im uplaćujemo novac.\nZNOJ, SUZE I PROBLEMI\nPrvi potpredsednik je naveo i da država nema iz čega, nego iz poreza i fiskalnih nameta da obezbedi prihode za budžet i da će pojačati fiskalnu kontrolu i suzbiti „sivu“ ekonomiju. „Ali besmisleno je da bilo ko kaže da će se penzinerima sa 12.000 i 15.000 hiljada smanjivati penzije“, poručio je Vučić. Vučić je naglasio da će biti „mnogo znoja, suza i problema“, i da ljudi moraju da razumeju da je pred Srbijom težak period, „ali da ćemo posle toga moći da budemo lideri u regionu“.\nSTROS KAN VEĆ DAJE SAVETE\nPrvi potpredsefnik Vlade Srbije Aleksandar Vučić izjavio je da će bivši generalni direktor Međunarodnog monetarnog fonda Dominik Stros Kan biti savetnik vlade i najavio da bivši austrijski kancelar Alfred Guzenbauer dolazi 20. septembra u Beograd i biće takođe savetnik vlade.\nPrema njegovim recima, Stros Kan će savetovati ministra finansija, prvog potpredsednka Vlade i premijera i pomagati Srbiji kako da reprogramira dugove.\n„Vec smo razgovarali, on nije bio srecan kada je video šta ga čeka, ali je već ponudio nekoliko rešenja“, rekao je Vučić RTS-u.\nKomentarišuci to što je Stros Kan bio u žiži i domaće i svetske javnosti zbog svog privatnog života, Vučić je rekao da to nije ono po čemu treba suditi o nečijoj stručnosti.\n„Primer, veliki Pikaso veoma je loše tretirao žene i decu, a neki drugi ljudi poput Hitlera voleli su žene. Ako ćete po tome da sudite, onda možete loše da sudite o Stros Kanu“, rekao je Vučić.\nODLUKA O PARADI U SKLADU SA INTERESIMA GRAĐANA\nPrvi potpredsednik Vlade Srbije Aleksandar Vučić izjavio je večeras da će odluka o održavanju Parade ponosa biti doneta u skladu sa interesima građana i nakon što stignu bezbednosne procene.\n„Nisam se time bavio, dobićemo izveštaje – to će doći na sto Ivice Dačića i moj i bavićemo se time“, rekao je Vučić za RTS. On je naglasio da treba poštovati različitosti, ali da ne misli da treba da bude ugrožen ni Beograd ni bezbednost drugih.\n„Ukoliko budemo mogli da bez težih posledica obezbedimo javni red, sprovešćemo… Ako me pitate da li je dobro da odu slike kao iz 2010. godine – nije. Pitam vas – ako mi kažemo možemo da kontrolišemo sve i izvedemo 5.000 do 6.000 ljudi i neko strada, hoćete li da kažete da smo Dacić i ja kriv za to – hoćete“, rekao je Vučić.\nOn je naglasio da nema ništa protiv gej populacije i dodao da od njega nikada niko nije mogao čuti nijednu reč protiv tih ljudi.\n„Moramo poštovati različitosti, a da li ću da se pridružim – neću“, rekao je Vučić.\nU 17 PREDMETA ŠTETA ZA DRŽAVU 85 MILIJARDI DINARA\nTi predmeti su: „Sloga“ Kać, Nibens Grupa, Razvojna banka, Galenika, Agrobanka, Fudbalski klub „Radnički“, Gradska uprava Kragujevac, Fakultet „Filum“, F.K. „Crvena zvezda“, F.K. „Partizan, MBA Miljkovic, dve banke, Ekonomski institut iz Beograda, Kupovina ICD, Internacional Kopaonik i A.D. „Zlatiborturist“. Do sada je podignuto 180 optužnica, a jedna je već završena pravosnažnom presudom, napomenuo je vicepremijer.\nCILJ ULAZAK U EU DO 2020. GODINE\nCilj Srbije je ulazak u EU 2020. godine, poručio je večeras prvi potpredsednik Vlade Srbije Aleksandar Vučić.\n„Mi sebi moramo da kazemo da li 2020. ili 2027. godina – govorim o realnim datumima – mislim da naš cilj mora da bude 2020. godina za ulazak u EU. Možda možemo da probamo pre toga, ali to bi trebalo da bude poslednje vreme za ulazak i mislim da to možemo da postignemo“, rekao je Vučić.\nVi drugo nista i ne znate,samo da nas jos vise zaduzujete.Moras priznati,da ste NESPOSOBNI,Nikada Srbija,od kada postojinije imala gore politicare od vas.Osim toga sto ste nesposobni,vi ste i najveci IZDAJNICI SRBIJE i srpskog naroda.Moj vam je savet,da se kolektivno samoubijete,tako cete spaiti Srbiju,sto naravno nije vas cilj.Vi ste najveca SRAMOTA SRBIJE !!!\nNemojte tako , to je njegov licni prijatelj, oni nam zele dobro , kad bi se zezali. Mozda je kamata niska al je opet kamata a i dobija zemlju u vojvodini otetu od nas i od seljaka za uzvrat. Znam da nece biti dugo na vlasti ali steta koju mogu da naprave i koju su vec napravili nije mala, molimo Boga da bude ispravljiva i da uspemo da vratimo to sto smo izgubili. A to sto se njemu javlja da poznaje svoj narod i da mu se blizi kraj, ne treba biti mudrac, zna se kako zavrsavaju izdajnici, bolje nadji drvo sam kao Juda, ili se okreni od Evrope ka Rusiji dok nije kasno.


Zdravstveni radnici su instalirali grejalice i upalili sveće kako bi im uslovi tokom celonoćnog boravka bili olakšani, a građani im donose hranu i napitke u znak podrške, prenosi Srpskainfo.\nPredsednik Nezavisnog strukovnog sindikata radnika u zdravstvu HNK Dalibor Vuković poručuje kako će ostati u šatoru dok ih Vlada ne pozove na razgovor.\n– Preživeli smo puno gore i ovo je ništa u odnosu na ono šta preživljavaju naše kolege u COVID bolnici gde se susreću sa direktnom životnom pretnjom. Mi ćemo ovo stojeći izdržati, a neka gospoda leži mirno u krevetu, kao što su i do sada ležali, sam ih i stid bilo sve – rekao je Vuković navodeći da idu u štrajk glađu ukoliko ne bude pomaka.\nTeška noć zdravstvenih radnika u šatoru kod Vlade HNK u Mostaru\nTraže potpisivanje kolektivnog ugovora koji bi im osigurao bolje uslove rada i veće plate, ali još nikada nisu imali priliku da pregovaraju sa Vladom HNK, prenosi Klix.


"Situacija u BiH nije jednostavna, spreman sam pomoći" - Klix.ba\nPredsjednik Srbije Boris Tadić ocijenio je da bi politički proces u Federaciji BiH, gdje se vlast formira bez učešća važnih predstavnika hrvatskog naroda i hrvatskih stranaka, mogao da proizvede "neke nove tenzije", i zapitao se kakva bi mogla da bude reakcija hrvatskog nacionalnog korpusa.\nOn je naglasio da situacija u BiH nije jednostavna i, kako je rekao, ne treba je bojiti ljepšim bojama, javlja dopisnik Srne iz Brisela.\n"Samo legitimni predstavnici političkih stranaka, naroda i entiteta moraju da nađu dogovor, a okolne zemlje, Srbija i Hrvatska, treba da private njihov dogovor. Nama je prihvatljivo sve što je u skladu sa Ustavom BiH i Dejtonskim sporazumom", rekao je Tadić novinarima na marginama Briselskog foruma.\nPrema njegovom mišljenju, Srbija najbolje može da pomogne susjedima ne miješajući se u unutrašnje stvari drugih država, da vodi politiku koja obezbeđuje mir i ne vodi porastu političkih tenzija, ali i da otvoreno govori o legitimnim interesima svog naroda u BiH i drugim zemljama gdje oni žive, kao i da uvažava legitimne interse drugih koji žive u Srbiji.\nPredsjednik Srbije je naglasio da Beograd želi da se "u BiH sve promjene dese u skladu sa interesima dva entiteta i tri naroda", jer "bilo kakvo nametnuto rješenje nije održivo i nije produktivno".\n"U svakom trenutku sam spreman da odem u BiH, gdje bih mogao da razgovaram sa svima, a ne samo sa srpskim strankama, ali da to nijednog trenutka nema prizvuk miješanja u unutrašnje stvari, jer ne želim da na Srbiju nijednog trenutka padne hipoteka da je učinila nešto loše", rekao je Tadić.\nOn je naglasio da Srbija ima dovoljno svojih problema, tako da on ne želi da preuzima "višak odgovornosti".\nTadić će sutra učestvovati na panelu "Približavanje Balkana EU", na kojem će o evrointegraciji regiona govoriti i premijer Crne Gore Igor Lukšić i predstavnici EU.\nBriselski forum, koji se održava već šesti put, organizuje nevladina organizacija Maršalov fond, a ove godine okuplja 450 učesnika iz domena političkog, privrednog, akademskog i medijskog života.


Za pet godina odobreno 302 miliona evra podsticaja firmama – ASinfo Portal\nZa pet godina odobreno 302 miliona evra podsticaja firmama\nBEOGRAD, Vlada Srbije je od 2013. godine do sada potpisala 99 ugovora sa firmama o dodeli podsticaja i odobreno je oko 302 miliona evra, kažu u Ministarstvu privrede Srbije.\nRealizacijom tih projekata zaposliće se najmanje 41.385 radnika i predviđena su ukupna ulaganja veća od milijardu evra.\nUgovorima o dodjeli podsticaja odobrena su sredstva u visini od tačno 302.253.905 evra.\nKada je riječ o broju novoosnovanih firmi u Srbiji sa više od 100 zaposlenih, u Agenciji za privredne registre je rečeno Tanjugu da nemaju precizne informacije i da je, prema njima raspoloživim podacima za period od 2011. do 2016. godine, taj broj veoma mali, manji od pola odsto od ukupnog broja onih koji su predali svoje godišnje finansijske izvještaje.\nAPR je objasnio da prikupljaju podatke o prosječnom broju zaposlenih na dan 31. decembar iz redovnih godišnjih finansijskih izveštaja, koje privredna društva predaju za prethodnu poslovnu godinu.\n“Ako je, na primer, privredno društvo osnovano 2011. godine, ono predaje svoj prvi redovni godišnji finansijski izveštaj u 2012. godini, a privredna društva osnovana 2016. godine imala su rok da ih dostave najkasnije do 30. juna 2017. godine”.\nTako su dobijeni podaci iz redovnih godišnjih finansijskih izvještaja za godine za koje su novoosnovana privredna društva to mogla da učine, za godinu u kojoj su osnovana.\nNa osnovu raspoloživih podataka iz objavljenih finansijskih izvještaja svih pravnih lica koja su osnovana od 2011. do 2016. godine, ima 0,14 odsto privrednih društava sa više od 100 zaposlenih.\nTakođe, iz objavljenih finansijskih izveštaja za 2016. godinu svih pravnih lica koja su osnovana od 2011, a predali su ispravne izvještaje za 2016. godinu, ima 0,44 odsto privrednih društava sa više od 100 zaposlenih.\nAPR navodi da na svojoj internet stranici, u Registru finansijskih izvještaja, objavljuje redovne godišnje finansijske izvještaje nakon što primi i obradi potpune i računski tačne izvještaje. Tanjug\nKljučne riječi:&nbsp&nbspfirme, izbor, ministarstvo privrede srbije, pet godina, podsticaji, zaposljavanje\nPočela je akcija „Imaj na umu drvo za šumu”: Henkel i Mercator vas pozivaju da se pridružite pošumljavanju požarom uništenih područja planine Prenj


Mesto održavanja izložbe: atrijum Narodnog muzeja, Beograd\nVreme otvaranja izložbe: 30. januar 2009. god. u 14h\nVreme trajanja izložbe: 30. januar - 1. mart 2009. god.\nProjekat konzervacije mozaika iz Narodnog muzeja u Zaječaru, je realizovan u periodu od 29. septembra do 19. decembra 2008. godine.\nU periodu od 30. januara od 01. marta 2009. godine posetioci će u atrijumu Narodnog muzeja biti u prilici da vide impresivne mozaike koji su nekada krasili podove gamzigradske palate.\nU petak, 30. januara, u atrijumu Narodnog muzeja u Beogradu biće otvorena izložba koja će na najslikovitiji način predstaviti rezultate uspešne međunarodne i međuinstitucionalne saradnje na polju zaštite kulturnih dobara.\nZahvaljujući saradnji italijanskog Ministarstva spoljnih poslova odnosno Amasade Italije i Italijanske kooperacije u Beogradu (Cooperazione allo Sviluppo), Ministarstva kulture Italije preko Visokog instituta za konzervaciju i restauraciju, Narodnog muzeja u Beogradu i Narodnog muzeja u Zaječaru, uz podršku Ministarstva kulture Republike Srbije.\nU periodu od 30. januara od 01. marta 2009. godine posetioci će u atrijumu Narodnog muzeja biti u prilici da vide impresivne mozaike koji su nekada krasili podove gamzigradske palate. Mozaici Gamzigrada, među kojima posebno mesto zauzimaju Dionis i Lavirint, predstavljaju vrhunski domet mozaičke umetnosti ove epohe, a odlikuju se vrhunskom tehnikom izrade i izuzetnim bogatstvom kolorita. Izlaganje konzerviranih i restauriranih mozaika pratiće i dokumentacija o svim fazama realizacije projekta konzervacije mozaika, te o prethodnim konzervatorskim radovima, kao i tehnikama izrade i konzervacije mozaika uopšte.\nU okviru ove izložbe beogradska publika će biti u prilici da vidi i portret cara Galerija izrađen od purpurnog porfira kao i šaku sa globusom porfirne statue koji će posetiocima omogućiti da upotpune sliku o Felix Romuliani, koja se od 29. juna 2007. godine nalazi na Listi svetske kulturne i prirodne baštine Uneska.\nJedan od prestižnih gradskih kafea je Caffe Domino....\nmobilni facebook zdrava hrana telenor festival o3one zurka auto apple guarnerius paste letnja basta iphone ziva muzika business stari grad ada ciganlija hi tech rostilj kola automobil rtv pink srpska kuhinja farma sajam bili smo internacionalna kuhinja premijera moda exit arena vina novi sad muzicke vesti galerija 73 bioskop show sava centar magacin kokteli drama mobilni telefoni skc filmske vesti muzicka vest italijanska kuhinja showbusiness internet ishrana visoke tehnologije vip bioskopi automobili dom omladine vikend auto madlenianum izlozba nacionalna kuhinja hitech fotografije zemun riblji specijaliteti film zdravlje novi beograd web beogradska arena sex srbija google koncert komedija beograd dunav zanimljivosti


Džudisti "Srpskog sokola" osvojili na Palama 13 medalja - pet zlatnih - Glas Srpske\nDžudisti "Srpskog sokola" osvojili na Palama 13 medalja - pet zlatnih\nSrna 27.09.2021 13:09\nZVORNIK - Sportisti Džudo kluba "Srpski soko" iz Zvornika na 26. Međunarodnom memorijalnom turniru "Rajko Kušić" na Palama osvojili su 13 medalja, od kojih pet zlatnih, rekao je danas direktor ovog kluba Dragan Božović.\nOn je istakao da su zlatne medalje osvojili Veljko Dragutinović, Emilija Damjanović, Kristijana Luledžija, Marija Luledžija i Katarina Mijatović. "Srebrne medalje osvojili su Danijela Kajtazović, Nikolina Jasikovac, Martina Bašić, Dunja Tomić, Milica Tijanić, Nikola Milošević i Aleksa Damjanović, dok je bronzu osvojio Lazar Đokić", rekao je Božović, koji je i trener u Džudo klubu "Srpski soko".\nBožović je rekao Srni da je zadovoljan ovim rezultatom u konkurenciji pionira, s obzirom na to da je na turniru učestvovalo više od 260 takmičara iz 30 klubova Republike Srpske i Federacije BiH. Božović je naveo da su učešće na turniru prijavili Srbija i Crna Gora, ali su otkazali učešće zbog epidemioloških mjera.\nRajko Kušić je bio dvostruki seniorski prvak bivše Jugoslavije u džudou, vicešampion Jugoslavije u juniorskoj konkurenciji, na internacionalnom prvenstvu u Tunisu osvojio srebrnu, a na Kubi bronzanu medalju. Poginuo je u saobraćajnoj nesreći 2. septembra 1994. godine u Rogoušićima kod Pala.


Omer Korjenić: U 2022. planirana podrška za oko 15 hiljada nezaposlenih - Kameleon M&M\nPomoćnik direktora Federalnog zavoda za zapošljavanje Omer Korjenić izjavio je da je programom rada Zavoda za 2022. planirana podrška za oko 15.000 nezaposlenih osoba kroz mjere aktivnih politika zapošljavanja.\nNa press-konferenciji nakon sjednice Vlade FBiH u Sarajevu, Korjenić je rekao da je za tu namjenu planirano 68 miliona KM, te da će u fokusu biti mladi, zatim dugotrajno nezaposleni, niskokvalifikovani, stariji od 40 godina i demobilisani borci.\n“Nadamo se da ćemo prvi javni poziv objaviti do kraja februara 2022.” rekao je Korjenić.\nKorjenić je podsjetio da je u februaru 2020., pred proglašenje pandemije, na evidencijama bilo oko 309.000 nazaposlenih.\nPotcrtao je da se i broj zaposlenih u FBiH približava onom od prije početka pandemije.\nKorjenić je dodao da je programom za 2022. planirano 15 miliona KM za potrebe kantonalnih službi za zapošljavanje, kao i 1,7 miliona KM za Fond za profesionalnu rehabilitaciju i zapošljavanje osoba s invaliditetom.


Ambasadori reagovali na Komšićevo pismo: Političari da se suzdrže od optužbi i da rade na evrointegracijama - 24vesti\nAmbasade Francuske, Italije, Nemačke, SAD i Velike Britanije, Delegacija EU i specijalni predstavnik EU u Bosni i Hercegovini reagovali su večeras na pismo koje je Briselu uputio član Predsedništva BiH Željko Komšić i poručili političarima da se uzdrže od međusobnih optužbi i da, umesto toga, rade na evrointegracijama.\n„Ova godina u kojoj se ne održavaju izbori pruža jedinstvenu priliku Bosni i Hercegovini da napreduje sa reformama, koje su jasno utvrđene u 14 ključnih prioriteta iz mišljenja Evropske komisije o zahtevu BiH za članstvo u EU, a to je moguće samo ako svi politički i institucionalni akteri, zajedno sa organizacijama civilnog društva, akademskom zajednicom i širom javnošću, budu u značajnoj meri uključeni“, navodi se u pismu, prenosi Klix.\nIstiče se da su lideri u BiH obavezali na ove ciljeve i poručuje da je važno da ne izgube iz vida ovu priliku i da ne sputavaju napredak zemlje.\n„Transparentnost i inkluzivnost ključni su za širi uspeh, ali česti pokušaji da se pogrešno predstavi ili iskrivi uloga i namera pojedinih međunarodnih aktera u Bosni i Hercegovini, uključujući Evropsku uniju i Sjedinjene Države, kontraproduktivni su za važne reformske procese koji su neophodni da bi se povećalo demokratsko učešće, osnažila vladavina prava, dao podstrek ekonomskoj konkurentnosti i vratilo poverenje građana“, stoji u pismu.\nSvi politički akteri u Bosni i Hercegovini pozvani su da se uzdrže od spekulacija i stvaranja nepotrebnih tenzija i da, umesto toga, pažnju usmere na rad i konstruktivni dijalog koji je potreban kako bi država krenula napred na putu ka EU, koji je odabrala.\nKomšić je u pismu čelnicima EU i ministrima spoljnih poslova država članica analizirao političku situaciju u Bosni i Hercegovini, pri čemu je optužio Hrvatsku i Srbiju da se mešaju u unutrašnje stvari BiH, a Rusiju da vrši snažan uticaj kako bi sprečila da se BiH približi NATO, uz niz kritika koje je izneo na ponašanje Delegacije EU u Sarajevu.


Gradonačelnica Mitrović uručila auto-sedišta roditeljima dece rođene u 2018. godini\nAutor : eVršac apr 19, 2018\nGradonačelnica Vršca Dragana Mitrović, uručila je danas u Gradskoj kući, sigurnosna auto sedišta roditeljima dece koja su rođena u ovom periodu 2018. godine, i imaju prebivalište na teritoriji grada Vršca.\nGrad Vršac je još krajem 2016. godine, u cilju povećanja bezbednosti dece u saobraćaju, odlučio da novac dobijen od naplaćenih kazni za saobraćajne prekršaje, bude potrošen na dečja auto-sedišta.\nTokom prošle, 2017. godine roditeljima je uručeno ukupno 400 sedišta.\n- Ovo je nastavak prošlogodišnje prakse, jer je namera grada da pomogne roditeljima i u smislu bezbednosti njihove dece u saobraćaju, a ujedno je ovo i jedna vrsta pomoći roditeljstvu i kućnom budžetu roditelja. Kao što svi znamo, spisak neophodih stvari za novorođenčad je velik i nabavka auto-sedišta predstavlja značajan trošak. Danas smo uručili ukupno 70 auto sedišta za naše najmlađe sugrađane, i iskreno se nadamo da će do kraja godine biti mnogo više dece koja će takođe dobiti sedišta na poklon, kaže gradonačelnica Vršca Dragana Mitrović.\nDa podsetimo, grad Vršac je ranije veliki deo novca prikupljen od naplaćenih kazni za saobraćajne prekršaje, izdvajao za saobraćajnu infrastrukturu i održavanje saobraćajne signalizacije, a za nabavku dečjih auto sedišta opredelio se kako bi konkretnim merama uticao na povećanje bezbednosti najmlađih, jer kako je istakla gradonačelnica Vršca Dragana Mitrović, statistika pokazuje da prevoz dece u auto sedištima, smanjuje rizik od povreda i do 70 odsto.\n- U toku ove godine, osim nabavke auto-sedišta, nastojaćemo i da obezbedimo obuke za roditelje u saradnji sa Agencijom za bezbednost saobraćaja, o pravilnoj upotrebu sedišta, istakla je gradonačelnica Mitrović.\nPrema statističkim podacima, broj povređene dece u saobraćaju na teritoriji grada Vršca znatno je smanjen, kaže predsednik Saveta za bezbednost saobraćaja grada Vršca, Miloš Vasić, i dodaje da je cilj grada da taj broj bude u narednom periodu sveden na nulu.\nOva akcija grada Vršca osim što ima preventivni karakter, za cilj ima i stimulisanje rađanja, kaže članica Gradskog veća Tatjana Nikolić, i dodaje da će grad pored svih materijalni davanja i u narednom periodu sprovoditi i niz novih mera sa ciljem obezbeđivanja uslova za funkcionalniji živiot svih sugrađana, među kojima su i deca.\nmar 21, 2019 7774 Hronika\nfeb 25, 2019 5478 Hronika\nmar 21, 2019 1543 Hronika\nmar 19, 2019 1190 Vesti


Obuke za vanredne situacije u vazdušnom saobraćaju - Dnevni list Danas\nDruštvo Obuke za vanredne situacije u vazdušnom saobraćaju\n0Piše: A. P. 10. novembra 2017. 21.30\n– U saradnji sa Eurokontrolom organizovaćemo obuke u Beogradu za potrebe svih zemalja članica regionalnog Komiteta – najavila je Čizmarov.\nSastanak je održan u zgradi domaće kontrole letenja SMATSA na aerodromu „Nikola Tesla“, a među prisutnima su bili i Frank Brener, direktor Eurokontrola, kao i Džordž Firikan, zamenik direktora kancelarije IKAO za Evropu i Severni Atlantik. Brener je istakao da je je rast vazdušnog saobraćaja u Evropi konstantan ali da se uporedo održava i visok nivo bezbednosti.\n– Svakako moramo uvek biti spremni za vanredne situacije. Zato je važno organizovati se i znati koje su tačke kontakta za koji segment traganja i spasavanja u svim zemljama – rekao je Brener.


Vesti online / Vesti / Svet / "Antiruska histerija iz Amerike prešla u Evropu, propuštene mnoge prilike"\n"Antiruska histerija iz Amerike prešla u Evropu, propuštene mnoge prilike"\nAmbasador Rusije u Evropskoj uniji Vladimir Čižov izjavio je za "Izvestiju" da su u godini na izmaku propuštene prilike za bilo kakve proboje u odnosima Moskve i Brisela, prenosi TASS.\nMoskva se nada da će prevazići nesuglasice sa Briselom\nPrema Čižovu, situacija se još i pogoršala nakon što je Vašington optužio Rusiju za mešanje u predsedničke izbore u SAD na kojima je trijumfovao Donald Tramp, da bi potom američki saveznici u Evropi ponavljali sličnu retoriku.\n- Virus antiruske histerije, koji je osvojio umove zvaničnika u SAD i zapravo postao ključni element njihove celokupne unutrašnopolitičke agende, ispostavio se kao prilično zarazan i nakon što je prešao Atlantski okean, proširio se po nekim državama članicama EU - naveo je Čižov.\nA, kako kaže, kao posledica su "iskočile" razne bizarne teorije o mešanju Rusije u izbore, prvo u Holandiji, zatim u Francuskoj i onda u Nemačkoj, što je, po njemu, još jedna godina propuštenih prilika.\nRuski ambasador je naveo i da će 2018. pokazati da li će biti moguće prevazići postojeće nesuglasice ili će Evropa nastaviti da se kreće "restriktivnim" putem.\n"Da je reč o američkoj kompaniji - bilo bi sve u redu, ali pošto je u pitanju Rusija..."\nSVET Ukrajina ima plan za "uništenje Rusije", evo kako je Moskva odgovorila\nSVET Paradoks politike Zapada: SAD uvode snakcije Rusiji, a ceh plaćaju...


Nizak muškarci - Veb singl osobe, Upoznavanje Partnera\nNizak Muškarci - Veb Singl Osobe\nPregledajte Muško oglasesingl osoba koji su se pridružili Upoznavanje Partnera stranici koja je usko povezana sa Nizak. Družeći se sa drugim članovima koji takođe imaju srodna interesovanja je idealan način da pronađete neke nove stvari koje možete isprobati kad počnete da se viđate sa ljudima. Prijavite svoj besplatan profil i pronađite idealnog partnera!\nPovezani: Opšte ,\tSport ,\tNizak ,\tBrineta ,\tLjubitelj životinja ,\tLjubitelj mačaka ,\tIstočna Evropa ,\tProsečan\nJa sam Muško od 26 godina i želim pronaći Žensko osobu iz Kassel. Prijavite se besplatno i pogledajte ceo profil Ako želite da me upoznate bolje Pošaljite poruku. Jedva čekam Vašu poruku\nJako sam nježna i osjećajna osoba,volim šetnje u prirodi\nPovezani: Opšte ,\tHrišćanin ,\tSport ,\tEvropa ,\tKatolik ,\tNizak ,\tIstočna Evropa ,\tPušač


Vlada Švajcarske će kroz program Swiss PRO podržati sedam gradova i opština da u partnerstvu sa organizacijama civilnog društva sprovedu socijalno-inovativne projekte za poboljšanje pristupa pravima i ispunjavanje potreba za do 600 građanki i građana iz ranjivih grupa.\nUz podršku vrednu 85.000 evra biće unapređena dostupnost javnih usluga u oblasti zdravstva i socijalne zaštite i stvorene bolje mogućnosti za osnaživanje i povećanje socijalne uključenosti ranjivih grupa u Vlasotincu, Novom Pazaru, Ćupriji, Negotinu, Smederevu, Ivanjici i Raški.\n“Projekti će nastojati da pruže neophodnu podršku ranjivim grupama, naročito osobama sa invaliditetom, starijim osobama, mladima i pripadnicima romske nacionalnosti, a očekujemo da će do kraja sprovođenja ovih projekata više od 1.000 ljudi na neki način unaprediti svoj položaj u zajednici”, istakla je Nataša Ivanović, službenica za socijalnu uključenost na programu Swiss PRO.\nProjekti su odabrani u okviru javnog poziva pod nazivom „Nove ideje po meri zajednice“ koji je trajao od 13. aprila do 20. maja 2019. godine i bio otvoren za 16 gradova i opština iz regiona Šumadije i zapadne Srbije, i regiona južne i istočne Srbije koji su prethodno dobili tehničku podršku za unapređenje procedura i propisa o definisanju javnog interesa i finansiranju lokalnih projekata koje sprovode organizacije civilnog društva.\n“Vlada Švajcarske kroz ovu aktivnost programa Swiss PRO doprinosi i građenju kapaciteta lokalnih samouprava koje će sprovoditi ili aktivno učestvovati u svim procesima kako bi ostvareni rezultati bili dugoročni. A kako su projekti predloženi na osnovu prethodno ustanovljenih prioriteta javnog interesa, uz poštovanje principa učešća svih relevantnih lokalnih aktera i šire javnosti, postoji dobar osnov za njihovu održivost”, ocenila je Ana Nedeljković Belja, nacionalna menadžerka programa Swiss PRO.\nDetaljne informacije o odobrenim projektima dostupne su na internet stranici programa Swiss PRO.\nćuprija dostupnost javnih usluga negotin podrška projekti swiss pro vlada švajcarske vlasotince


» Medijsko prelistavanje sa Aleksandrom Nikšić\nEU info kutak u Nišu počinje novi ciklus javnih događaja „Medijsko prelistavanje sa…“ na kojima ćemo ugostiti priznate medijske stručnjake i razgovarati o značajnim temama koje su obeležile protekli period. Prvo medijsko prelistavanje organizujemo sa urednicom servisa BBC na srpskom Aleksandrom Nikšić, u četvrtak, 5. decembra od 12 sati u prostorijama EU info kutka u Nišu (ul. Vožda Karađorđa 5).\nIdeja je da za svako „Medijsko prelistavanje“ ugostimo po jednog medijskog stručnjaka koji će sa zainteresovanom publikom razgovarati o aktuelnim temama o kojima su mediji izveštavali. Pokušaćemo da otkrijemo šta sve čini medijsku poruku i šta stoji iza nje kako bismo bili sposobni da izađemo iz tzv. „slepih mrlja“ koje stvaramo kroz ustaljene načine konzumiranja informacija. Osvrnućemo se na to kako i zašto se često dešava da o istoj temi mediji sasvim različito izveštavaju.\nTokom prvog prelistavanja sa Aleksandrom Nikšić, uz aktuelne vesti sa BBC servisa, prelistavamo i najaktuelnije teme u drugim medijima. Sa sagovornicom ćemo razgovarati i o Bregzitu, ali i o tome kako o ovoj temi izveštavaju mediji u Britaniji, a kako kod nas? Pored toga, BBC ima različite načine verifikacije informacija, a mi u kontekstu zaštite od lažnih vesti proveravamo ovom prilikom koje filtere prolazi vest da bi dospela pred čitaoce BBC-a.


Aleksandar Vučić: Nismo odgovorni za migacije, poduzeli smo sve mjere: oprosta režija neće biti, najniže su u regiji – Energy Press\nBeograd – Premijer Srbije Aleksandar Vučih izjavio je danas da Srbija nije odgovorna za aktuelne migracije, koje su uznemirile Evropu.\nSrbija će, kako je dodao, pojačati graničnu kontrolu i prihvatiti savete i ideje koje dolaze iz EU, jer, kako je rekao, mnogo možemo da naučimo od evropskih prijatelja po tom pitanju. Vučić je, na konferenciji za novinare posle razgovora sa evropskim komesarom za migracije, unutrašnje poslove i državljanstvo Dimitrisom Avramopulosom, naveo da je Srbija brzo preduzela akciju u dogovoru sa Briselom i nekim evropskim vladama.\nPremijer je dodao da je Srbija postupala u skladu sa dogovorom iz Brisela o slobodi kretanja, ali takođe i sa vladama zemalja EU i preduzela akciju da ljude koji su pokušali da zloupotrebe tu vrstu poverenja vrate odakle su došli.Vučić je dodao da je sa evropskim komesarom razgovorao o onome što je posao MUP-a, Ministarstva pravde, ali i cele vlade, vezano za pitanja migranata, azilanata, borbe protiv korupcije, organizovanog kriminala u celom regionu, kao i terorizma.\nKako je dodao, razgovarali su i o evropskoj budućnost Srbije i činjenici da je našoj zemlji potrebna podrška i pomoć u poglavljima 23 i 24. “Dobili smo značajnu podršku za stabilan razvoj i put ka Evropskoj uniji”, rekao je Vučić i dodao da je Avramopulosu rekao da Srbiju smatra izvorom i faktorom stabilnosti na zapadnom Balkanu.\nVučić je evropskom komesaru preneo i da Srbija ima dobre ili odlične odnose sa svim susedima i da želi da dalje unapređuje te odnose. “Rekao sam da ćemo da nastavimo dijalog sa svima sa kojima se u pojedinim pitanjima ne slažemo, da ćemo nastaviti dijalog u Briselu”, rekao je Vučić.\nTakođe je izjavio da građani Srbije struju plaćaju za 30 odsto manje od najniže cene u zemaljama regiona.On kaže da nije moguće oprostiti dugove za režijske troškove. “U Srbiji su režijski troškovi najniži u regionu.. ja nisam od Deda Mrazova.. ne znam pod kojim izgovorom da bilo kome bilo šta oprostimo, ne bi bilo fer prema onima koji redovno izmiruju obaveze”, rekao je Vučić novinarima.\nOdgovarajući na pitanje da li država može da oprosti dugovanja građana prema njoj, kao što je to uradila Makedonija, premijer je objasnio da uvek bira teži put, put u cilju sprovođenja mera i ozdravljenja privrede i finansija, umesto da se “udvara” građanima. On je rekao i da jedan Švajcarac, kada bi mu neko rekao “ja sam dobar političar, obezbediću vam da ne plaćate vodu i struju godinu dana”, ne bi klicao i aplaudirao tom političaru, nego bi pozvao psihijatra.Vučić je takođe rekao da je postao premijer u najteže vreme, kada je javni dug bio “doteran do kraja”, kada je fiskalni deficit bio na najvišoj stopi, kada su postojali brojni politički problemi i kada nije postojala “stvar koja nam se nije dogodila, od Kosova pa nadalje”. “Zadovoljan sam što u tako teškim vremenima možete da pokažete šta je to što radite, možete, želite i hoćete da napravite… U nekim lakim vremenima ne vidim neku veliku potrebu da neko dobar bude na čelu vlade”, rekao je premijer.


Super cena za paket od 5 maderoterapija\nPet tretmana maderoterapije, anticelulit ultrazvučno razbijanje i pakovanje\nMaderoterapija je poseban vid anticelulit masaže, koja se izvodi specijalno dizajniranim drvenim oklagijama! Prednost korišćenja specijalno oblikovanih drvenih elemenata je omogućavanje intenzivnog pritiska na fibrozni celulit i otklanjanje masnih naslaga zajedno sa ostalim toksinima. Ovo oslobađanje od toksina podstiče metabolizam na sagorevanje masti. Maderoterapijom se za razliku od klasične anticelulit masaže postižu znatno brži rezultati i duplo veći efekat. A gde god stimulišemo limfnu drenažu, kao poželjan efekat osim estetskog imamo i kompletnu detoksikaciju i relaksaciju celog organizma! Anticelulit masaža oklagijama u kombinaciji sa anticelulit ultrazvučnim razbijanjem i pakovanjem, preporučuje se svima koji žele da se oslobode celulita!


punjenje Archives - Autobusi.NETAutobusi.NET\nArhiva tagova: punjenje\nMUNJEVITO PUNJENJE ELEKTRIČNOG AUTOBUSA ZA 15 SEKUNDI\nABB predstavio tehnologiju za munjevito punjenje baterija električnih autobusa na određenim usputnim stanicama. Bez kontaktne mreže iznad ulica i ultrabrzo punjenje strujom na određenim usputnim autobuskim stanicama, osnovne su odlike nove generacije tihog, fleksibilnog i ekološkog gradskog prevoza. ABB je predstavio novu tehnologiju visoko-kapacitetnog sistema munjevitog punjenja električnih autobusa, prvog takvog sistema na svetu.\tRead More »\nSOLARISOV ELEKTRIČNI AUTOBUS POUZDAN U PREVOZU\n08.07.2012\tLeave a comment\nSolaris Urbino Electric je uspešno završio svoju prvu probu u svakodnevnom prevozu putnika. Za tri nedelje fudbalskog šampionata Euro 2012, saobraćao je kroz Poznanj, grad domaćin, prešavši 3.000 km bez kvara. Solaris i njegov partner, Vossloh Kiepe, dobavljač elektro pogona, danas nude prevoznicima električne autobuse, potpuno homologovane i spremne za izazove u svakodnevnom saobraćaju. Da bi se uklopio u temu ...\tRead More »\nSOLARISOV ELEKTRIČNI AUTOBUS OSVAJA NAGRADU „INOVACIJA GODINE 2012”\nČitaoci nemačkog poslovnog magazina Busplaner su proglasili Solaris Urbino Electric kao „Inovaciju godine 2012“. Potpuno električni autobus je dobio nagradu u kategoriji Javni prevoz. Sa najsavremenijim sistemom pogona koji je uradio Solarisov partner, Vossloh Kiepe, ovaj autobus može da pređe 100 km bez punjenja i bez izduvnih gasova. Solaris Urbino Electric je prvi put predstavljen kao midibus jeseni 2011. godine ...\tRead More »


Festival Stari grad narednog vikenda u Novom Pazaru - IndeksOnline.rs\nNaslovna Društvo Festival Stari grad narednog vikenda u Novom Pazaru\nNOVI PAZAR – Tokom ovogodišnjeg muzičkog šoping festivala Stari grad u Novom Pazaru, 28. i 29. avgusta, biće održana tri koncerta, najavio je danas direktor ove manifestacije Aladin Imamović.\nOn je novopazarskom radiju Sto plus rekao da je situacija sa korona virusom uticala na skraćen broj festivalskih dana, ali da to neće uticati na kvalitet i sadržaj dogadjaja, koji se održava već 17 godina, a čiji su izvodjači birani po želji Novopazaraca i brojnih posetioca iz okolnih gradova.\n“Prve večeri od 21 sata nastupa jedna od najboljih ženskih vokala u Srbiji, Aleksandra Radović, koja je bila gost ovog festivala i pre pet godina. Drugo veče namenjeno je malo tvrdjem rok zvuku i po želji mnogih prvi izvodjač biće Isak Šabanović, jedna od najvećih uzdanica novog rok talasa u regionu. Nakon njega, oko 22 sata, nastupa bend Rock ko fol, koji izvode kompozicije svih žanrova u rok maniru”, rekao je Imamović.\nOn priželjkuje da već naredne godine ovaj pop- rok festival vrati staru formu, sa trajanjem od najmanje četiri dana, od kojih će jedno veče biti takmičarskog karaktera, te da jedan od izvodjača bude neko od velikih evropskih ili svetskih zvezda.\nPrethodni tekstSITUACIJA NESTABILNA! Raste broj hospitalizovanih u Novom Pazaru\nSledeći tekstRužić sa sindikatima prosvetara o početku nove školske godine


Abazović sa Kovačevskim u Ohridu\nTanjug 8. juna 2022. 10:29\nPODGORICA – Sastanci u Ohridu pomoći će državama regiona da se približe u pronalaženju zajedničkog jezika i unaprede politički i ekonomski dijalog, konstatovano je tokom sastanka predsednika Vlade Crne Gore Dritana Abazovića i predsednika Vlade Republike Severne Makedonije Dimitra Kovačevskog na marginama Samita Inicijative Otvoreni Balkan u Ohridu.\n„Želimo saslušati argumente u vezi Otvorenog Balkana i odgovorno se prema njima poneti, u skladi sa nacionalnim interesima naše države“, ocenjeno je na sastanku, saopšteno je iz Vlade Crne Gore.\nAbazović je naglasio da je dobrosusedska politika jedan od kamena temeljaca crnogorske spoljne politike i da upravo iz tog razloga Crna Gora učestvuje kao posmatrač, nastojeći da pruži dodatnu vrednost pomirenju i unapređenju saradnje u regionalnim okvirima.\nZahvalivši se odazivu premijeru Crne Gore, predsednik Vlade Makedonije Kovačevski je istakao da Open Balkan nije napravljen za političare, već za građane i kompanije država Zapadnog Balkana.\n„Sagovornici su se saglasili da odnosi dve države mogu da posluže kao primer dobrosusedskih i prijateljskih odnosa na Zapadnom Balkanu koji teži pomirenju i evropskoj integraciji“, navodi se u saopštenju.\nU Parizu zbog štrajkova otkazano 10% letova sa Šarl De Gola


Kvazinacionalisti i kvazigrađanisti ispred pekare u Borči\nKo tebe kamenom - ti njega hlebom\nJavnost se nedavno uzburkala kada se grupa građana okupila ispred pekare u beogradskom naselju Borča kako bi protestovali protiv albanskog separatizma.\nNekoliko dana kasnije ispred pekare su se, u znak podrške vlasniku, okupila druga grupa koja tvrdi da se bori za ljudska prava. Ni jednima ni drugima tu nije stalo do ljudskih prava.\nKakve veze imaju pekara u Borči i albanski separatizam? Kako su preneli mediji, mladić koji je bio zaposlen u toj pekari – Albanac – na društvene mreže je pre dve godine postavio sliku iz centra Beograda kako prstima pokazuje orla, što se vidi kao velikoalbanski nacionalistički simbol. Ta fotografija se nedavno pojavila na društvenim mrežama uz objašnjenje da je reč o rođaku vlasnika pekare, koji je Albanac. Potom je preko društvenih mreža organizovan protest kome je prisustvovalo nekoliko desetina ljudi. Okupljeni su skandirali parole o Kosovu i blokirali ulaz u pekaru, ali nisu ugrozili imovinu ili zaposlene.\nSnimci, međutim, pokazuju da su najglasniji na tom protestu ispred pekare bili mladići koji više liče na članove zloglasnih navijačkih grupa nego na obične, da kažem – normalne – građane. Mahom istetovirani, zadrigli, uz pivo, navijački su uzvikivali patriotske parole. Nažalost, neko je mislio da je „pametno“ da se na haubu automobila ispred pekare stavi svinjska glava, samo je omašio jer – kako pišu mediji – vlasnik pekare jeste Albanac ali je katolik, ne musliman.\nSam vlasnik pekare „Roma“ u Borči, Mon Gjuraj – zvani Đura - oglasio se povodom čitavog incidenta, ogradivši se od fotografije bivšeg radnika, rekavši da ju je on video na društvenim mrežama ali da sa time nema veze, i dodavši „ovo je moja kuća, moja država“.\nNekoliko dana kasnije, ispred pekare su se – u stranačkoj organizaciji – okupili pojedini poslanici, novinari, društveni aktivisti, da podrže Đuru i protestuju protiv, kako tvrde, fašizma.\nCitav slučaj pokazao je nekoliko zanimljivih stvari koje govore o tome gde smo mi kao društvo i zašto smo tu gde jesmo…\nPrvo, ispred pekare su se u oba slučaja skupile, većinom, luzeri. I jednima i drugima Kosovo i nacionalizam su povod a suština im je nešto sasvim drugo.\nOvim prvima, istetoviranima koji su uzvikivali patriotske parole, ovakvi događaji služe kao dobar luft za iživljavanje i seljačenje, zvano „srbovanje“, dok se u pozadini verovatno bave legalno upitnim poslovima.\nDrugima, koji su išli na burek da podrže Đuru, i Kosovo i sve teme u vezi sa tim, služe da pljunu po Srbima i patriotizmu i pokažu kako je svaki srpski patriotizam zapravo sinonim za fašizam i velikosrpski nacionalizam… Među onima koji drže do ovakvih i sličnih antisrpskih stavova, deo njih zaista u to veruje, a deo finansijski zavisi od širenja takvih uverenja.\nMeđutim, suština priče je u nečemu sasvim drugom: Protest ispred pekare u Borči zapravo predstavlja odraz getoizacije i segregacije srpskog društva i upornog ignorisanja prava Srba.\nDecenijama smo svedoci uporne kampanje ponižavanja i vređanja Srba i srpskog identiteta, nipodaštavanja ljudskih, građanskih i manjinskih prava Srba u susednim državama, uništenja i otimanja srpskog kulturnog i istorijskog nasleđa, kao i gaženja državnog i međunarodnog priznatog prava Srbije. Kada jedan narod uporno prikazujete kao nazadan, kada mu pogazite prava, kada mu pogazite identitet i dostojanstvo, uništite spomenika, a onda ga raznim sankcijama i barijerama zatvorite i izolujete, nažalost, normalno je da se desi ne samo ono što se dogodilo u Borči – već, daleko gore.\nŠtaviše, čak i pod ovakvim okolnostima, organizatori protesta ispred pekare u Borči su se ogradili od bilo kakvog fizičkog nasilja i tom prilikom ništa nije polomljeno i niko nije povređen. A zamislite (ili se prisetite) šta bi se desilo sa srpskom imovinom na KiM ili u Hrvatskoj gde i danas nije bezbedno da idete automobilom sa srpskim tablicama?\nDa li su se ikada albanski političari i NVO prvaci okupili u znak podrške nekom Srbinu na KiM? Da li je do toga ikada došlo u „europskoj“ Hrvatskoj ili BiH?\nZa inicijalni protest ispred pekare u Borči nisu krivi ni srpski nacionalizam, ni srpski političari, ni elita, ni mitovi i istorija već, gotovo isključivo, naši zapadni „prijatelji“ i njihovi NVO/medijski puleni koji žive i hrane se pljujući po Srbiji i Srbima, praveći od svega što ima prefiks „srpsko“ sinonim za geto, za zlo, za nazadnost… Njihovo delanje je implementacija politike ponižavanja i segregacije Srba i srpskog društva.\nPo organizovanosti, finansijskoj zaleđini i ostrašćenosti u posvećenosti svojim stavovima, daleko su opasniji ovi drugi – kvazigrađani - nego ovi prvi - kvazinacionalisti. Ovim prvima, koji istetovirani uzvikuju nacionalne parole, nacionalizam dođe kao zanimacija. Ovim drugima, drugosrbijanskoj kvazigrađanskoj strukturi, životni i profesionalni put i prihod zavise od toga koliko javno propagiraju i guraju stavove koji ponižavaju Srbiji i nipodaštavaju građanska, ljudska i manjinska prava Srba.\nPritom, bilo bi zanimljivo videti da li će ti, koji su se okupili ispred pekare „Roma“ da jedu burek kod Đure, isto ići, recimo, u Prištinu – gde je nekada živelo oko 40.000 Srba – da tamo jedu burek i brane srpsku pekaru, ako ima neka?\nTakođe, ne sećam se da su se albanski političari sa Kosova i tamošnji NVO sektor okupili da podrže srpska domaćinstva kojima se redovno krade imovina, ili, recimo, srpske pekare. A kad smo kod pekara i bureka - koliko ima srpskih pekara u Prizrenu, Đakovici, Peći, Prištini, Uroševcu…?\nUpravo se na ovakvim primerima ogleda licemernost kvazigrađanske Srbije, kojoj su ljudska prava bitna ali samo kada se ne radi o Srbima.\nOva dobro organizovana i plaćena kvazigrađanija izvesno se neće okupiti ispred ambasade Crne Gore 9. maja, kada budu izricane teške zatvorske presude srpskim liderima tamošnje opozicije, zbog navodnog državnog udara protiv režima Mila Đukanovića.\nNe, kvazigrađani, koji stalno vole da pričaju o Evropi i „evropskim vrednostima“, tada neće ni na tviteru a kamo li na ulici to pominjati.\nAli, na kraju – bez obzira da li se radi o srpskoj ili albanskoj pekari – naravno, nije normalno da neko ima problem da obavlja svoju delatnost zbog etničke grupe, seksualnog opredeljenja ili nečeg trećeg. Sigurno je među onima koji su pružali podršku albanskoj pekari u Borči bilo i onih koji su to uradili isključivo iz poštovanja ljudskih i civilizacijskih vrednosti. I to je dobro, jer se tu i vidi koliko je Srbija – i pored svega – i dalje društvo koje toleriše pluralizam mišljenja i delanja.\nSamo, kada smo već kog toga šta je civilizovano a šta ne, nemojmo više da se lažemo: proteklih 30 godina koliko traje haos na našim prostorima jasno se pokazalo da je pobedu odnela ona strana koja je bila nemilosrdna i posvećena do kraja, do koske, a ne oni koji su se držali moralnih visina i civilizacijskih vrednosti. Nažalost – ko tebe kamenom, ti njega hlebom – u ovom svetu, danas, više ne prolazi, kao što su nam naša bivša jugoslovenska braća i zapadni „partneri“ i „prijatelji“ više puta pokazali.


Verbić: Svako dete da bude zaštićeno od nasilja\nBEOGRAD - Razvoj bezbednog i podsticajnog okruženju u školskom sistemu i pravo svakog deteta da bude zaštićeno od svih oblika nasilja opšti je cilj Ministarstva prosvete, izjavio je danas ministar prosvete, nauke i tehnološkog razvoja Srđan Verbić.\nUključivanjem različitih učesnika vaspitno-obrazovnog procesa i lokalne samouprave u prevenciju i zaštitu dece kroz nastavne i vannastavne aktivnosti taj cilj možemo da postignemo, rekao je Verbić na konferenciji "Nastava fizičkog vaspitanja u funkciji zaštite od nasilja", koja je održana na Fakultetu sporta i fizičkog vaspitanja.\nBavljenje fizičkim vežbanjem i sportom razvija samoupouzdanje, uvažavanje različitosti, fer plej i toleranciju, samokontrolu... , rekao je ministar.\n"Međutim, da bismo efikasnije radili na zaštiti dece i učenika od nasilja potrebno je da definišemo ulogu i odgovornost svih, kako učenika i nastavnika, tako i roditelja", rekao je Verbić i dodao da je neophodno i da se radi na promeni sistema vrednosti, koji je usled vremena u kojem živimo u velikoj meri nagrižen.\nVerbić je naglasio da sve ankete pokazuju da naši đaci ne vide čemu služi obrazovanje, ne vide da je najvažnija upornost i želja da ono što smo zacrtali i ostvarimo.\nUloga nastavnika fizičkog vaspitanja je i da decu nauče kako da navijaju za svoj tim, kako da nauče da pobeđuju i gube, ali i da sagledaju osobine dece koje treba razvijati, a na koje uticati da se promene, rekao je ministar.\nDekan Fakulteta sporta i fizičkog vaspitanja Vladimir Koprivica naglasio je da je nasilja uvek bilo i biće ga ali da oni koji se protiv njega bore treba da se prilagode novim oblicima i metodama u kojima se ono javlja danas.\nKoprivica je naglasio da je Fakultet sporta i fizičkog vaspitanja uradio istraživanje na uzorku od 560 svojih studenata koje je pokazalo da se oko 43 odsto budućih profesora fizičkog vaspitanja susrelo sa nekim oblikom nasilja u okviru sporta.\nPrema njegovim rečima, studenti tog fakulteta kao mere za suzbijanje nasilja u sportu vide pooštravanje kazni i striktno poštovanje zakonskih propisa.\n« Kinezi zainteresovani za Železaru Smederevo Švajcarci po bogatstvu ispred Amerikanaca i Britanaca »


Schneider Electric definisao rešenja fizičke infrastrukture za Edge Computing - Internet ogledalo\n28.10.2020 0 Svaki treći korisnik promenio bi kompaniju nakon samo jednog lošeg iskustva\n26.10.2020 0 Veliki nagradni konkurs SBB fondacije – rEKOnstrukcija\n22.10.2020 0 Da li će fleksibilni metodi rada ostati i u budućnosti?\nYou are at:Home»News»Schneider Electric definisao rešenja fizičke infrastrukture za Edge Computing\nSchneider Electric definisao rešenja fizičke infrastrukture za Edge Computing\nBy Zoran Kovacevic on\t 17.6.2016 News\nSadržaj koji zahteva visoki propusni opseg, Internet of Things agregacija i aplikacije koje su osetljive na odziv navedene kao pokretači rasta edge computinga\nSchneider Electric, globalni stručnjak u upravljanju energijom i automatizaciji, najavio je svoju strategiju i mogućnosti da podrži kompanije, pružaoce clouda i usluga koji žele da implementiraju računarske resurse na „ivici“. Definisan kao „IT resursi koji su smešteni blizu krajnjeg korisnika izvora podataka“, edge implementacija uvodi jedinstvene izazove koji se razlikuju od onih u klasičnim data centrima jer su često udaljeni i bez podrške lokalnog IT osoblja. To znači da oni zahtevaju drugačiju strategiju u odnosu na onu kod konvencionalnih data centara, s obzirom da je njihov životni ciklus duži i da oni moraju da budu jednostavni za upravljanje, obezbeđivanje i implementaciju, dok su istovremeno i otporni.\n„Kako bi podržali IT zahteve današnjice i sutrašnjice, sve više računarske snage je decentralizovano na ivicu mreže“, rekao je Kevin Brown, potpredsednik, Data Center strategija i tehnologija, Schneider Electric. „Sa snagama kao što su Internet of Things (IoT), sadržaj za široku propusnu moć i aplikacije osetljive na odziv kao pokretačima ovog pokreta, Schneider Electric isporučuje rešenja i usluge koje ispunjavaju zahteve ovih jedinstvenih okruženja“.\nKao deo svoje strategije, Schneider Electric je istakao pet okruženja na koja edge implementacija ima uticaja, kao i kompanijske mogućnosti i infrastrukturu dizajniranu da ih podrži:\nRegionalna kolokacija / telco data centri gde korisnička upotreba sadržaja za široku propusnu moć i aplikacija osetljivih na odziv pokreće rast ovih oblasti.Kako bi podržali ovo okruženje, Schneider Electricova InfraStruxure™ arhitektura i prefabrikovani moduli omogućavaju brzo modularno podizanje regionalnog data centra koji ima kratko vreme do tržišta i niske operativne troškove.\nUdaljene i ekspoziturne lokacije, naročito u sektorima maloprodaje i bankarstva, gde se IT usluge implementiraju kako bi obogatile korisničko iskustvo. Schneider Electric SmartBunker™ CX i NetShelter™ SX pružaju za ove udaljene lokacije veoma bezbedna, pouzdana i daljinski upravljana rešenja u vidu jednog reka.\nServerske sobe gde aplikacije moraju da se hostuju na lokaciji zbog niza razloga kao što su odziv, bezbednost i razvojna fleksibilnost. Sve veći broj ovih aplikacija se hostuju na konvergiranoj i hiperkovergiranoj infrastrukturi, što pojednostavljuje implementaciju i korišćenje IT infrastrukture. Kako bi podržali ovo okruženje, Schneider Electricova InfraStruxure i prefabrikovani Micro Data Centri pružaju jednostavnost upravljanja, bezbednosti i skalabilnosti.\nMrežni ormani gde pouzdana veza zaposlenih sa njihovim IT resursima nikada nije bila kritičnija za produktivnost kompanije. Osoblje u ovim okruženjima mogu da koriste Schneider Electricova integrisana, povezana rešenja i softver za upravljanje data centrima, StruxureWare™, kako bi pojednostavili upravljanje distribuiranim lokacijama i osigurali se da potencijalni kvarovi opreme, sigurnosni rizici i ambijenatlni problemi budu prepoznati pre nego što mogu da izazovu isključenje.\nIndustrijske lokacije gde su aplikacije sve više povezane i koriste podatke kako bi upravljali svojim procesima. Ova konvergencija IT-ja i OT-ja (operativnih tehnologija) zahteva da tradicionalna IT oprema bude smeštena u potencijalno negostoljubiva okruženja. Kako bi podržali takve lokacije, Schneider Electricov SmartBunker™ FX pruža ojačana, daljnski upravljana rešenja kako bi korisnici bezbedno smestili industrijsku kontrolnu i IT opremu.\nKao deo Schneider Electricove predanosti da se data centri pojednostave, dostupan je širok dijapazon dizajnerskih alata i referentnih dizajna za edge rešenja. Bela knjiga na temu pokretača edge computinga takođe je dostupna, a ako želite da saznate više o Schneider Electricovim edge rešenjima, posetite naš sajt.


Smena na čelu Muzeja Nikole Tesle: Ruganje velikanu svetske nauke i građanima Srbije - Dosta je bilo\nKultura • Nauka • Saopštenje\nSmena na čelu Muzeja Nikole Tesle: Ruganje velikanu svetske nauke i građanima Srbije\nNakon odluke Vlade Srbije da potpuno ignoriše slavni istorijski trenutak za građane Srbije – stogodišnjicu proboja Solunskog fronta – kroz isto poniženje i ruganje kao narod ponovo prolazimo odlukom da se sa čela Muzeja Nikole Tesle smeni dr Branimir Jovanović koji se više od 30 godina bavi životom i izumima velikana svetske nauke Nikole Tesle, a na to mesto postavi dosadašnja gradska sekretarka za kulturu Ivona Jevtić.\nJevtić ne samo da nema nikakvog iskustva u upravljanju muzejom, niti se u dosadašnjem radu u Pošti Srbije i gradskoj upravi bavila radom svetskog naučnika, već je javnosti poznata po rasipanju gradskog novca na izmišljene kulturne organizacije, programe i “modne revije”.\nNarod Srbije, koji neguje bogatu istoriju i koji je ponosan na brojne istorijske događaje, izvojevane bitke u svetskim ratovima i svetski poznate pripadnike nauke i kulture, ovakvim kadriranjem naprednjačkih vlasti primoran je da namerno umanjuje sjaj sopstvenih velikana i dostignuća, kako bi se nastavilo bolesno dokazivanje teze da je u vreme SNS sve najbolje, a Vučić najveći.\nSNS je imenovanjem ministara Vlade Srbije bez dana radnog iskustva u resorima kojima upravljaju, već doveo do toga da padaju potporni zidovi, da se rasprodaju nacionalni resursi i da se od Srbije pravi zemlja jeftine radne snage, ali stavljanjem najvrednijih kulturnih ustanova u ruke stranačkih poslušnika od Srbije će ostati samo olupina.\nMuzej Nikole Tesle u kojem se čuva celokupna zaostavština Nikole Tesle nije zaslužio da ovom važnom institucijom za kulturu, nauku i istoriju Srbije upravlja nesposobni nekvalifikovani partijski kadar koji ne zna ništa o Nikoli Tesli.\nNikola Tesla – uz Njutna, Ampera, Volta, Kelvina – jedan od samo 15 naučnika u svetu po kojem je nazvana jedinica mere (magnetna indukcija), nije zaslužio Ivonu Jevtić, niti bilo koju drugu nestručnu osobu koja je do visoke pozicije u društvu došla preko partijske knjižice, a ne dugogodišnjim učenjem, radom i usavršavanjem.\nTražimo od gradonačelnika Beograda da obrazloži izbor Ivone Jevtić na ovako važnu funkciju, kao i da se objavi njena detaljna biografija, pa nek ceo svet, koji se i dalje divi izumima i radu Nikole Tesle, oceni da li “Srbija ide u dobrom pravcu”, kako nas to evropske birokrate uveravaju svaki dan.\nOznakeNaslovna-traka Naslovna-centar Partijsko zapošljavanje\nI ničega se ne stide.\n16. oktobra 2018. 06:28\nTesla – jedinica za gustinu magnetne indukcije\n18. oktobra 2018. 10:22\nIspravka, zvanično je (SI-međunarodni sistem jedinica) gustina magnetnog fluksa\n18. oktobra 2018. 10:56\nJel to ona kustosT?\n19. oktobra 2018. 21:28\n20. oktobra 2018. 16:03\nDve godine rada Odborničke Grupe „Dosta je bilo“ u Skupštini Grada Novog Sada\nDJB učestvuje na konferenciji evropskih konzervativaca i reformista


Bošković uvjeren da će do marta SAD ratifikovati pristupanje CG\nPredrag Bošković, ministar obrane CG\nSjedinjene Američke Države (SAD) će Protokol o pristupanju Crne Gore NATO-u ratifikovati u prva tri mjeseca naredne godine, smatra ministar odbrane, Predrag Bošković.\nOn je kazao da je Protokol o pristupanju Crne Gore u NATO do sada ratifikovalo 18 država i završilo kompletne procedure, dvije države su to uradile u parlamentu i ostale su još formalne procedure.\nPrema njegovim riječima, tri države su pokrenule procedure – Francuska, SAD i Holandija.\nUpitan koji su razlozi protivljenja Rusije crnogorskom članstvu u NATO, Bošković je kazao da bez obzira na to, Crna Gora Rusiju doživlja kao prijatelja.\nOn je rekao da su Moskva i Podgorica kroz istoriju imali najbolje moguće odnose.\n“Činjenica je da se zbog tih odnosa mi nećemo odreći naših najvažnjih državnih vitalnih interesa, a to je prije svega zaštita građana Crne Gore, bezbjednost na ovim prostorima i dugovječnost Crne Gore kao države”, precizirao je Bošković.\nCrna Gora je19.maja 2016.u Briselu potpisala protokol o pristupanju NATO-u, čija će članica postati nakon što se dovrši postupak ratifikacije u svih dvadeset i osam zemalja članica.


Samostalna radnja za građevinske radove „M&N Gradis“ iz Ečke traži dva molera – fasadera, kao i dva tesara – zidara. Radno iskustvo je poželjno, u pitanju je terenski rad, a posao je na neodređeno vreme. Konkurs je otvoren do popune radnih mesta, a broj telefona poslodavca je 064 164 64 17.\nUgostiteljska radnja „Pin Bet“ iz Zrenjanina raspisala je konkurs za kelnera, i to na neodređeno vreme. Radno iskustvo je poželjno, ali nije obavezno, a konkurs je otvoren do 8. novembra. Kontakt telefon je 062 180 63 27.\nPreduzeće „Agro – dukat“ iz Zrenjanina traži po jednog prodavca u maloprodaji sredstava u poljoprivredi, šefa silosa, manipulanta u silosu i magacionera. U svim slučajevima posao je na određeno vreme. Konkurs je otvoren do 5. novembra, a više informacija zainteresovani mogu dobiti na broj telefona 023 548 759.\nTagoviaktuelne oglase za posao oglasi za posao Posao posao zrenjanin\nMinistri Siniša Mali i Goran Knežević u utorak otvaraju nove pogone


Prognoza Republičkog hidrometeorološkog zavoda za reke - Ekonomske Vesti\n7. mar. 2016 Andrija Matić 0 Comments Beli Timok, Crni Timok, Crnic, Dunav, Jablanica, Lepenica, Mlava, Pek, poplave, Pusta, Rasina, reke, Resava, RHMZ, Sava, Tisa, Toplica, Velika Morava, Veternica\nPrema prognozi Republičkog hidrometeorološkog zavoda (RHMZ) za velike reke, vodostaj na Dunavu je u domenu srednje visokog do Novog Sada, a nizvodno u domenu visokih sa tendencijom rasta u naredna tri dana pri čemu će vodostaj Dunava biti nešto iznad granice redovne odbrane od poplava u Zemunu u sredu, četvrtak i petak , a u Pančevu u utorak, sredu, četvrtak i petak.\nVodostaji na Savi su u domenu visokih, u manjem porastu sa tendencijom umerenog porasta naredna četiri dana: kod Sremske Mitrovice, Šapca i Beograda vodostaj Save će biti nešto iznad granice redovne odbrane od poplava.\nVodostaji na Tisi su u domenu srednje visokih, a na Velikoj Moravi u domenu srednje niskih vrednosti za mart.\nRepublički hidrometeorološki zavod za utorak 8. marta prognozira porast vodostaja na rekama: Mlavi (kod Velikog sela), Peku (Kučevo), Resavi (Svilajnac), Lepenici (Batolina), Crnici (Paraćin), Belom Timoki (Zaječar) , Crnom Timoku (Gamzigrad).\nZnačajan porast vodostaja prognozira se za reke: Toplica (Pepeljevac), Toplica (Doljevac), Pusta (Pukovac), Jablanica (Pečenjevce), Veternica (Leskovac) i Rasina (Bivolje).\n← Kineski vojni budžet 146 milijardi dolara\nOrban stavio veto na sporazum sa Turskom →\nMakedonija: Evropska komisija se obrukala


EPS počeo da prodaje 'zelenu energiju' - ecofeminizam\nJavno preduzeće Elektroprivreda Srbije (EPS) je počelo da prodaje „zelenu energiju“ komercijalnim kupcima, a prvi veliki kupac u Srbiji s kojim je potpisan ugovor je Prokredit (ProCredit) banka, saopštio je EPS. Dve kompanije potpisale su aneks ugovora kojim se toj banci izdaje sertifikovana garancija da će joj ubuduće biti isporučivana isključivo električna energija proizvedena u EPS-ovim hidroelektranama, odnosno kapacitetima koji koriste obnovljive izvore, prenosi Zelena Srbija.\nEPS pokazuje da za nas nema stajanja i da smo spremni da ponudimo nov i jedinstven proizvod na tržištu električne energije u Srbiji – ‘zelenu’ energiju. I na taj način, EPS je spreman da stane rame uz rame sa velikim evropskim kompanijama“, rekao je vršilac dućnosti direktoroa EPS-a Milorad Grčić.\nSvojim klijentima smo dosad isplatili više od 200 miliona evra kredita za projekte koji doprinose uštedama energije i boljem očuvanju životne sredine. Takodje, zahvaljujući brojnim inovacijama koje smo uveli, Prokredit banka je smanjila svoju potrošnju električne energije za 25 odsto, dok je potrošnja toplotne energije umanjena za gotovo 30 odsto“, kazao je član Izvršnog odbora banke Ivan Smiljković.\nEPS, evropske kompanije, zelena energija, životna sredina\n← ZIMOVALIŠTE SOVA UTINA U BAČKOJ TOPOLI\nOčišćenja divlja deponija u Hajdukovu →


Don Don obradovao sugrađane povodom novogodišnjih praznika - Tvojih5minuta\nDon Don obradovao sugrađane povodom novogodišnjih praznika\nBeograd, 31. decembar 2015 – Kompanija Don Don, lider u proizvodnji hleba i pekarskih proizvoda, posetila je Prihvatilište za odrasla i stara lica i zajedno sa predstavnicima grada i ulepšala praznike korisnicima ove ustanove. Tradicionalno, kompanija Don Don brine i o najmlađim sugrađanima, pa je tako obradovala mališane iz Prihvatilišta za decu Beograd i škole za oštećene sluhom „Stefan Dečanski“ slatkim poslasticama. U saradnji sa TV Studio B Beograđanima su podeljene krofne, sa željom da Nova godina počne slatko.\n„Praznici su vreme darivanja i period u kome sa posebnom pažnjom mislimo na druge. Iako je politika kompanije Don Don da pomaže ugroženim grupama stanovništva tokom cele godine, posebno nas raduje što možemo da obradujemo najmlađe ali i malo starije sugrđane i zasladimo im praznike. Tradiciju doniranja proizvoda sigurno ćemo nastaviti i u narednim godinama“ – izjavila je Aleksandra Đurišić, PR kompanije Don Don.\nKompanija Don Don svake godine donira svoje proizvode različitim ustanovama, među kojima su prihvatilišta za decu i odrasle, škole, domovi i drugo. Kao društveno odgovorna kompanija, a u okviru brige za sve lokalne sredine u kojima posluje, Don Don konstantno donira selektovane ustanove gradova u kojima posluje.


Ekonomija | Tržište kapitala\nEkonomija kao društvena nauka bavi se proučavanjem odnosa među ljudima, počevši od proizvodnje kao realne osnove, pa zatim političke, pravne i ostale društvene odnose kao nadgradnje. U odnosu na delokrug i vrste oblasti društvenoekonomskog života koji je predmet proučavanja, sve društvene nauke delimo na filozofske, istorijske, pravne, političke, ekonomske i dr. Savremene ekonomske i poličke rasprave terminu ekonomija dodeljuju različita značenja, ali uopšteno ova značenja se odnose na različite aspekte raspodele, proizvodnje, razmene i potrošnje materijalnih dobara i usluga. Pojedinim ekonomskim problemima ili ekonomskim sistemima, ekonomisti pristupaju na različite načine, pa zbog toga imamo različite izbore predmeta istraživanja i različite naučno nastavne discipline kao i različite vrste ekonomskih znanja koje nude. Teorijska ekonomija predstavlja skup pristupa i metoda saznanja, kao i teorija koje daju osnovne pojmove i osnovna objašnjenja ekonomskih događanja, procesa i odnosa bez obzira da li se oni koriste u procesu obrazovanja ili poslovnom i političkom svetu. Teorijska ekonomija se deli na pozitivnu i normativnu. Pozitivna ekonomija označava jedan skup odnosno jednu vrstu metoda, tehnika analize i znanja pomoću kojih ekonomisti, ekonomsku stvarnost, istražuju i opisuju kakva ona jeste. Na ovaj način se istražuju odnosi između ekonomskih varijabli, pojava i procesa bez njihove moralne kvalifikacije. Ovakav pristup označava se kao ekonomska analiza. Normativna ekonomija označava skup metoda, tehnika analize i znanja o ekonomskoj stvarnosti, sa procenama o tome da li su neke ekonomske pojave ili procesi dobri ili loši, poželjni ili nepoželjni. Normativna ekonomija sadrži moralne i političke stavove o ekonomskoj stvarnosti, a takođe i viziju ekonomske stvarnosti kakva bi ona mogla i trebalo da bude. Takođe sadrži i uputstva ko, šta, kada i kako treba činiti da se privredni sistem očuva ili promeni u pravcu određenih vrednosti i ciljeva.\nNaziv ekonomija dolazi od grčke reči Oikonomia (oikos – kuća, nomos – zakon), a označava naučnu disciplinu koja proučava kako društva upotrebljavaju oskudne resurse da bi proizvela određena dobra i usluge i raspodelila ih među ljudima. U prošlosti smo imali pojave da se ekonomija ili ekonomika izučavala u sklopu filozofije, kasnije zajedno sa šumarstvom, pa zajedno sa politikom i pravom. Danas je to posebna, veoma razgranata nauka. Praktično, ekonomija je nauka koja se bavi razotkrivanjem, analizom i produbljivanjem saznanja o ekonomskim zakonitostima i pojavama u društvenoj proizvodnji sa stanovišta analize odnosa proizvodnje (klasična ekonomska teorija), odnosno racionalnosti upotrebe ograničenih resursa i neograničenih ljudskih potreba. Analiza se vrši na makro i mikro nivou, prema oblastima izučavanja. Makroekonomija podrazumeva ekonomiju u širem smislu, a mikroekonomija na izučavanje preduzeća, njihovih delatnosti i raznih funkcija. Razlika je obuhvaćena samim značenjem reči makro ili veliko i mikro ili malo, tako da je lako zaključiti da makroekonomija proučava ekonomiju na nivou države, a makroekonomija ekonomiju na nivou preduzeća.\nJedan od ključnih zadataka ekonomije je da odgovori na tri pitanja – šta, kako i za koga, a obzirom da društva imaju različite ekonomske sisteme koji na različit način odgovaraju na ta pitanja, imamo društva sa naredbodavnom ekonomijom i društva sa tržišnom ekonomijom. U današnjem svetu ni jedno društvo nije u potpunosti usvojilo jedan od ovih sistema, već je to mešavina između njih, pa za sva ta društva kažemo da imaju mešovite ekonomije. Tržišnom ekonomijom smatramo ekonomiju zasnovanu na ravnoteži ponude i potražnje. Krajnji vid takve ekonomije je liberalno društvo u kojem državni aparat nema uticaja na ekonomiju. Za ovakvo posmatranje ekonomije usko je vezan i pojam globalizacije. Inače, ekonomija se koncipira na više načina i to kroz normativno i političko-ekonomski pristup, pozitivni ekonomistički pristup i kroz pristup kombinovanja političke ekonomije i ekonomije. Poslednji način pristupa je posebno važan sa aspekta finansija jer aktuelna dešavanja u svetu u najvećoj meri zavise od geopolitičkih odnosa, koji se dalje odražavaju na svetsku privredu i njene najvažnije grane u koje spada ekonomija.


"Sarajevo je među najsigurnijim gradovima u regionu" - Klix.ba\nGodišnja konferencija za medije "Sarajevo je među najsigurnijim gradovima u regionu"\n"Sarajevo je među najsigurnijim gradovima u regionu"\n2.2.2011. u 16:35\nSarajevo je jedan od najsigurnijih gradova u regionu, a građani imaju puno povjerenja u policiju sa kojom sarađuju, izjavio je danas načelnik sektora kriminalističke policije MUP-a Kantona Sarajevo Predrag Kurteš.\nOn je istakao da je i saradnja sa Centrom javne bezbjednosti Istočno Sarajevo izvrsna, kao i sa Specijalnim tužilaštvom Republike Srpske, i da se nastavlja zajednička akcija razbijanja automafije u kojoj je do sada uhapšeno 46 osoba i pronađeno 46 ukradenih vozila.\n"Akcija se nastavlja, i narednih dana se mogu očekivati nova hapšenja", rekao je Kurteš.\nKurteš je na godišnjoj konferenciji MUP-a Kantona Sarajevo istakao da je u prošloj godini za 32,8 posto smanjen broj najtežih krivičnih djela, navodeći da su se desila samo tri ubistva, koja su razriješena, dok se u proteklih pet godina desilo 50 ubistava ili u prosjeku 10 godišnje.\n"Potrebno je da se napravi jedan internat gdje će biti smješteni maloljetnici koji su počinili razne oblike krivičnih djela", rekao je Kurteš i dodao da u ovom kantonu trenutno ima 300 do 400 ljudi kojima su izrečene pravosnažne presude, a koji nemaju gdje da izdržavaju kaznu.


Konkurs za dodelu nagrade: Za pisanu pravnu reč - Infostud | NajStudent.com\nKonkurs za dodelu nagrade: Za pisanu pravnu reč\nRadi podsticanja razmene mišljena i stručne diskusije među pravnicima Glasnik Advokatske komore Vojvodine. Časopis za pravnu teoriju i praksu raspisuje: Konkurs za dodelu nagrade Za pisanu pravnu reč.\nU izbor za nagradu ulaze radovi pristigli najkasnije do 1. 10. 2020. godine.\nRadovi se dostavljaju putem platforme za elektronsko uređivanje časopisa na linku: http://aseestant.ceon.rs/index.php/gakv/user ili na e-mail adresu: akvojvodine@gmail.com sa napomenom: Za Konkurs za dodelu nagrade Za pisanu pravnu reč.\nNaučni radovi podležu dvostrukoj slepoj recenziji s dva recenzenta iz uže naučne oblasti kojoj po svom predmetu istraživanja pripada pristigli rad. Radovi koji u postupku recenzije dobiju negativnu ocenu jednog ili oba recenzenta neće se uzeti u razmatranje za dodelu nagrade.\nSve ostale uslove (tehničke uslove, jezik, pismo itd) možete pronaći u dokumentu na ovom linku.


ERP, Radio Kontakt Plus\nRadovi na izgradnji puta (Foto Fejsbuk/Sava Janjić)\nIz Eparhije podsećaju da je do sada bilo više pokušaja da se naruši integritet zaštićene zone nezakonitim aktivnostima, ali sada je, kako se ističe, bez ikakvog skrivanja pokrenuta intenzivna aktivnost koja za cilj ima da praktično završi gradnju puta i tako dugoročno ugrozi manastir Visoki Dečani.\n"Unutar zaštićene zone trenutno aktivno rade teške mašine (bageri, rovokopači, valjak), postojeća podzida se uklanja i gradi nova, a put znatno proširuje. Teretni kamioni građevinske firme ’Ljika’ aktivno dovoze krupni šljunak, koji bageri raspoređuju po putu, a valjak poravnava. Put se proširuje za još par metara od dosadašnje širine, u rangu magistralnog puta prve kategorije. Postavljaju se široke cevi za drenažu na nekoliko mesta", precizira se u saopštenju.\nU saopštenju se ukazuje da zbog prolaska velikog broja teških građevinskih vozila svakodnevno, već su moguća statička oštećenja na samoj crkvi iz 14. veka i manastirskim objektima.\nKako se dalje ističe, o ovim radovima nije obaveštena ni Komisija za zaštićene zone, ni međunarodni predstavnici, kao ni manastir Visoki Dečani.\nEparhija Raško-prizrenska i manastir Visoki Dečani, u čijoj se zoni ovaj magistralni put (međunarodnog karaktera) gradi, najoštrije osuđuju ovo, kako se navodi, otvoreno i bezočno kršenje zakona na štetu jednog od najznačajnijih UNESKO spomenika na ovom delu Balkana.\n"Ovakvo ponašanje kosovskih institucija jasno pokazuje ne samo nespremnost institucija u Prištini da zaštite ovaj značajni manastir i spomenik svetske kulturne baštine, već otvoreno kršenje postojećih kosovskih zakona na štetu ugrožavanja prirodne okoline oko manastira, što će imati nesagledive posledice."\nU saopštenju se takođe ukazuje da ovo nije jedini slučaj kršenja zakona i sudskih odluka na Kosovu na štetu manastira Dečani, jer opštinske vlasti već više od četiri godine odbijaju da izvrše odluku Ustavnog suda u Prištini kojom se garantuju imovinska prava manastira.\n"Ovakvo otvoreno neprijateljsko ponašanje i uništavanje prirodne okoline oko manastira od strane kosovskih institucija predstavlja nesumnjiv pokazatelj krajnje ugroženosti srpske verske i kulturne baštine na ovom prostoru."\nEparhija i manastir podsećaju da je stav međunarodnih institucija i Saveta za implementaciju zona da se završi ranije započeta zaobilaznica oko zaštićene zone i time izbegne šteta koja se trenutno pravi.\n"Eparhija Raško-prizrenska će o svemu još jednom obavestiti sve međunarodne predstavnike u Prištini i inostranstvu sa zahtevom da se sa radovima hitno prestane, da se načinjena šteta popravi vraćanjem puta na prvobitnu širinu i manastir zaštiti od daljeg agresivnog ponašanja kosovskih vlasti", poručuje se u saopštenju.\nEparhija apeluje na sve nadležne da se ove nezakonite aktivnosti smesta obustave i spreči uništavanje jedinstvenog prirodnog ambijenta oko manastira, zaključuje se u saopštenju.


Kako su Kragujevčani obeležili Svetski dan muzike – Fotkaj KG\nStudentski kulturni centar obeležio je Svetski dan muzike u Velikom parku nastupom Kragujevačkog pevačkog društva i savremene francuske kantautorke Adelis.\n„Ima mnogo mladih i kreativnih ljudi koji se bave klasičnom muzikom, uslovi su loši, ali svi su puni entuzijazma“, rekao je Đorđe Catić, umetnički rukovodilac hora Kragujevačkog pevačkog društva.\nČlanovi Kragujevačkog pevačkog društva, sa projektom „Summertime“ koji čini interesantan program džez, evergrin, gospel i filmske muzike, obeležili su ovogodišnji Svetski dan muzike. Adelis na savremen način nastavlja tradiciju francuske šansone, mešajući je sa uticajima klasične muzike i džeza.\nFoto: Petar Miljković, Kragujevačko pevačko društvo\nSvetski dan muzike prilika je za manje popularne izvođače da široj publici pokažu svoju umetnost i umeće. Smisao ove muzičke manifestacije, koja se svakog 21. juna održava van uobičajenih koncertnih prostora, na javnim mestima, trgovima i parkovima u više od sto zemalja širom sveta, je da razni muzički stilovi i žanrovi dopru do najšireg kruga slušalaca. Ideja je da se muzičari ohrabre da izađu na ulice, kao i da svi koncerti budu besplatni.\ngradsko pevacko drustvo kragujevac Svetski dan muzike


Kikindska policija upozorava: Bojevo gađanje od 5. do 16. oktobra, ne prilazite · gradski.online\nKikindska policija upozorava: Bojevo gađanje od 5. do 16. oktobra, ne prilazite\nKIKINDA- Policijski službenici Policijske uprave u Kikindi, u okviru svojih redovnih aktivnosti, na strelištu “Crna Bara” u Crnoj Bari, izvodiće bojevo gađanje, od 5. do 16. oktobra. Bojevo gađanje izvodiće se svakog radnog dana od 8 do 15 sati, a ovih aktivnosti na strelištu “Crna Bara” neće biti vikendom.\nU naznačenom vremenskom periodu, na prostoru poligona, najstrože se zabranjuje kretanje, zadržavanje i boravak ljudi, životinja, motornih vozila i stočnih zaprega. Strelišni prostor u kome će se izvoditi gađanje biće obeležen crvenim barjačićima, i velikim crvenim barjakom na vrhu grudobrana, na samom mestu gađanja.\nTakođe, na prilaznim putevima, u blizini stražarskih mesta, biće postavljene tablice sa natpisom: “NE IDI DALJE- GAĐA SE” i mesta će biti obezbeđena stražarima. Ovo je jedna od uobičajenih aktivnost koju i pripadnici Policijske uprave u Kikindi sprovode kako bi još efikasnije mogli da obavljaju redovne i posebne policijske zadatke.\nPrethodnoIvan Šibul, predsednik Sportskog društva invalida: Kikinđanima po peti put, titula prvaka Vojvodine u sedećoj odbojci\nSledećeSvetski dan srca obeležen i u Kikindi: Zdrave životne navike, uslov da srce ravnomerno kuca


Prioritet odrastanje djece u porodicama: Predložena transformacije rada Doma za djecu bez roditeljskog staranja – TuzlaInfo.ba\nPrioritet odrastanje djece u porodicama: Predložena transformacije rada Doma za djecu bez roditeljskog staranja\nBuduće aktivnosti, projekti i oblici saradnje u procesu reforme zaštite djece bez roditeljskog staranja i porodica pod rizikom od razdvajanja bile su teme današnjem sastanka premijera Tuzlanskog kantona Bege Gutića i ministra za rad, socijalnu politiku i povratak Zorana Jovanovića sa generalnim direktorom organizacije „Hope and Homes for Children” (HHC) Markom Wadingtonom.\n„HHC je zahvalan za dosadašnji angažman Vlade Tuzlanskog kantona i iskazanu podršku reformi u ovoj oblasti. S tim u vezi, ovih dana Bosnu i Hercegovinu će posjetiti značajan investitor, zainteresiran za ulaganje i pomoć u ovoj oblasti, a današnje riječi i iskazana spremnost, ohrabrenje su da se njegovo interesovanje usmjeri prema Tuzli, gdje je do sada i zabilježen najznačajniji napredak”, rekao je direktor Wadington.\n„Vlada je u proteklom periodu podržavala ovaj projekat jer smatramo da on donosi mnogo kvalitetniju brigu i korist djeci, korisnicima ovih centara. Obzirom na zadovoljstvo dosadašnjim tokom reforme, Vlada će i u narednom periodu podržavati realizaciju cjelokupnog projekta” rekao je premijer Gutić.\nNa kraju sastanka istaknuto je i da je HHC u Bosni i Hercegovini prisutan već 24 godine i da imaju želju i volju da i dalje pružaju podršku i pomoć ovom i sličnim projektima – saopšteno je.